ΑΠΟΦΑΣΕΙΣ
Αριθμ. 2195
Τροποποίηση της υπ’  αρ. 8001/13.06.2018
(Β’ 2589) απόφασης ίδρυσης και έγκρισης του
κανονισμού σπουδών του Προγράμματος Μεταπτυχιακών Σπουδών με τίτλο «Επιστήμες της
Αγωγής, Κριτική Παιδαγωγική και Εκπαίδευση
Εκπαιδευτικών» του Παιδαγωγικού Τμήματος Δημοτικής Εκπαίδευσης του Πανεπιστημίου Κρή-
της, σύμφωνα με τον ν. 4957/2022.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ
Έχοντας υπόψη:
Α. Τις διατάξεις:
1. Του π.δ. 296/1973 (Α’ 239) περί καθορισμού του
τίτλου και της έδρας του εν Κρήτη ιδρυθέντος Πανεπιστημίου, του ν.δ. 114/1974 (Α’ 310) περί τροποποιήσε-
ως και συμπληρώσεως του ν.δ. 87/1973 (Α’ 159) «Περί
ιδρύσεως Πανεπιστημίων εις Θράκην και εις Κρήτην»
και επεκτάσεως διατάξεων τινών αυτού εις άπαντα τα
ΑΕΙ, του ν. 259/1976 (Α’  25) περί τροποποιήσεως και
συμπληρώσεως των περί Πανεπιστημίων Θράκης και
Κρήτης κειμένων διατάξεων,
2. των άρθρων 5 και 9 του Κεφαλαίου Β’ «Δημοσιευτέα
ύλη» του ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131),
3. του ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141) και ιδίως την παρ. 4
του άρθρου 16 και το άρθρο 80,
4. του ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων Παράρτημα διπλώματος»
(Α’ 189),
5. των άρθρων 75-80 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024 Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184), και της παρ. 5 του άρθρου 108 του ιδίου νόμου
περί κατάργησης άρθρων του ν. 3861/2010 «Ενίσχυση
της διαφάνειας με την υποχρεωτική ανάρτηση νόμων και
πράξεων των κυβερνητικών, διοικητικών και αυτοδιοικητικών οργάνων στο διαδίκτυο ’’Πρόγραμμα Διαύγεια’’
και άλλες διατάξεις» (Α’ 112).
Β. Τα έγγραφα και στοιχεία:
1. Την υπό στοιχεία 135557/Ζ1/1.11.2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις” για την οργάνωση και
λειτουργία προγραμμάτων μεταπτυχιακών σπουδών με
λοιπά θέματα» (ΑΔΑ: 6ΧΨΖ46ΜΤΛΗ-ΤΧΔ).
2. Την υπό στοιχεία 108990/Ζ1/2022 υπουργική απόφαση «Ρύθμιση των θεμάτων σχετικά με τη διαδικασία
δωρεάν φοίτησης σε Πρόγραμμα Μεταπτυχιακών Σπουδών με τέλη φοίτησης» (Β’ 4899).
3. Την υπό στοιχεία 18137/Ζ1/2023 κοινή υπουργική
απόφαση «Καθορισμός των προϋποθέσεων και της διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως Εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079).
4. Την υπό στοιχεία 108169/Ζ1/21.8.2020 (Υ.Ο.Δ.Δ. 677)
διαπιστωτική Πράξη της Υπουργού Παιδείας και Θρησκευμάτων για την εκλογή ως Πρύτανη του Πανεπιστη-
μίου Κρήτης του Καθηγητή της Ιατρικής Σχολής Γεωργίου
Κοντάκη, με τετραετή θητεία από 1.9.2020 έως 31.8.2024.
5. Την υπ’ αρ. 19615/01.09.2023 (ΑΔΑ: ΡΔΞ4469Β7Γ-Ξ71)
πράξη συγκρότησης της Συγκλήτου του Πανεπιστημίου
Κρήτης για το ακαδημαϊκό έτος 2023-24.
6. Την υπ’ αρ. 27313/16.11.2023 απόφαση του Πρυτανικού Συμβουλίου του Πανεπιστημίου Κρήτης λειτουρ-
γούντος ως Συμβουλίου Διοίκησης «Τροποποίηση Κανονισμού Αποδοχών για την Παροχή Διδακτικού Έργου
στο Πανεπιστήμιο Κρήτης» (Β’ 6647).
7. Την υπ’ αρ. 8001/13.06.2018 απόφαση της Συγκλήτου του Πανεπιστημίου Κρήτης «Επανίδρυση Προγράμ-
ματος Μεταπτυχιακών Σπουδών του Παιδαγωγικού
Τμήματος Δημοτικής Εκπαίδευσης του Πανεπιστημίου
Κρήτης με τίτλο: «Επιστήμες της Αγωγής, Κριτική Παιδαγωγική και Εκπαίδευση Εκπαιδευτικών» σε εφαρμογή
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
28 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1937
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1937/28.03.2024
του ν. 4485/2017 (Α’ 114) και έγκριση του Κανονισμού
Λειτουργίας του» (Β’ 2589).
8. Την υπ’ αρ. 491/20.10.2022 (ΑΔΑ ΡΠ4Τ469Β7Γ-ΤΨΛ)
πράξη της Συγκλήτου για τη Συγκρότηση της Επιτροπής
Μεταπτυχιακών Σπουδών του Πανεπιστημίου Κρήτης σε
εφαρμογή του ν. 4957/2022 (Α’ 141).
9. Την υπ’ αρ. 23085/09.10.2023 απόφαση της Συγκλήτου του Πανεπιστημίου Κρήτης για την «έγκριση Κανο-
νισμού Προγραμμάτων Μεταπτυχιακών Σπουδών του
Πανεπιστημίου Κρήτης» (Β’ 5941).
10. Την εισήγηση της υπ’ αρ. 573ης/22.11.2023 Συνέλευσης του Παιδαγωγικού Τμήματος Δημοτικής Εκ-
παίδευσης του Πανεπιστημίου Κρήτης σχετικά με την
τροποποίηση της απόφασης ίδρυσης και του κανονισμού λειτουργίας του Προγράμματος Μεταπτυχιακών
Σπουδών «Επιστήμες της Αγωγής, Κριτική Παιδαγωγική
και Εκπαίδευση Εκπαιδευτικών».
11. Το τροποποιημένο σχέδιο Απόφασης Ίδρυσης, το
τροποποιημένο σχέδιο Κανονισμού Λειτουργίας, τον
Αναλυτικό Προϋπολογισμό Λειτουργίας, τη Μελέτη Σκοπιμότητας και Βιωσιμότητας με την Έκθεση Υλικοτεχνι-
κής Υποδομής και την Έκθεση σχετικά με την Οργάνωση
της Εκπαιδευτικής Διαδικασίας.
12. Την εισήγηση της υπ’ αρ. 11ης/11.12.2023 συνεδρίασης της Επιτροπής Μεταπτυχιακών Σπουδών του
Πανεπιστημίου Κρήτης σχετικά με την τροποποίηση της
απόφασης ίδρυσης και του κανονισμού λειτουργίας του
Προγράμματος Μεταπτυχιακών Σπουδών «Επιστήμες
της Αγωγής, Κριτική Παιδαγωγική και Εκπαίδευση Εκπαιδευτικών».
13. Τα πρακτικά της υπ’ αρ. 509ης/21.12.2023 συνεδρίασης της Συγκλήτου για το παρόν θέμα.
14. Την εισήγηση του Αντιπρύτανη Ακαδημαϊκών
Υποθέσεων, Δια Βίου Μάθησης, Διεθνών Σχέσεων και
Εξωστρέφειας του Πανεπιστημίου Κρήτης, Καθηγητή
Γεώργιου Κοσιώρη.
15. Το γεγονός ότι από τις διατάξεις της απόφασης
αυτής δεν προκαλείται δαπάνη εις βάρος του κρατικού
προϋπολογισμού, αποφασίζει:
Την τροποποίηση της υπ’ αρ. 8001/13.06.2018 (Β’ 2589)
απόφασης ίδρυσης και έγκρισης του κανονισμού σπουδών του Προγράμματος Μεταπτυχιακών Σπουδών με
τίτλο «Επιστήμες της Αγωγής, Κριτική Παιδαγωγική και
Εκπαίδευση Εκπαιδευτικών» του Παιδαγωγικού Τμήματος Δημοτικής Εκπαίδευσης του Πανεπιστημίου Κρήτης,
σύμφωνα με τον ν. 4957/2022, ως ακολούθως:
Α) Ίδρυση Προγράμματος Μεταπτυχιακών Σπουδών
με τίτλο «Επιστήμες της Αγωγής, Κριτική Παιδαγωγική
και Εκπαίδευση Εκπαιδευτικών»
ΓΕΝΙΚΕΣ ΚΑΝΟΝΙΣΤΙΚΕΣ ΔΙΑΤΑΞΕΙΣ
Άρθρο 1
Το Παιδαγωγικό Τμήμα Δημοτικής Εκπαίδευσης του
Πανεπιστημίου Κρήτης θα λειτουργήσει από το ακαδημαϊκό έτος 2024-2025 Πρόγραμμα Μεταπτυχιακών
Σπουδών (ΠΜΣ) με τίτλο ««Επιστήμες της Αγωγής,
Κριτική Παιδαγωγική και Εκπαίδευση Εκπαιδευτικών»
σύμφωνα με τις διατάξεις της απόφασης αυτής και τις
διατάξεις του ν. 4957/2022 (Α’ 141).
Άρθρο 2
Αντικείμενο-Σκοπός-Προσδοκώμενα μαθησιακά
αποτελέσματα-Αποκτώμενα προσόντα
Αντικείμενο του Π.Μ.Σ. είναι η παραγωγή και διάδοση
επιστημονικής γνώσης στον τομέα των Επιστημών της
Αγωγής και στο πεδίο της Κριτικής Παιδαγωγικής και της
Εκπαίδευσης Εκπαιδευτικών.
Το συγκεκριμένο μεταπτυχιακό πρόγραμμα έχει σκοπό:
- Να εξοπλίσει τους/τις μεταπτυχιακούς/ές φοιτητές/
τριες με τις απαραίτητες γνώσεις, εμπειρίες και δεξιότητες στην Κριτική Παιδαγωγική που θα τους/τις καταστή-
σουν ικανούς/ές να επιδιώξουν επαγγελματική σταδιοδρομία στο χώρο της εκπαίδευσης και σε σύγχρονους
τομείς της αγοράς εργασίας.
- Να στελεχώσει με επαγγελματίες τις ποικίλες δομές
εκπαίδευσης, πολιτιστικούς και μουσειακούς χώρους,
λοιπές κοινωνικές δομές και προγράμματα επιμόρφωσης
και κατάρτισης στο πλαίσιο της Κριτικής Παιδαγωγικής.
- Να προετοιμάσει ένα ειδικά καταρτισμένο επιστημονικό δυναμικό που θα στελεχώσει μελλοντικά τις σχολι-
κές μονάδες και εκπαιδευτικές δομές της χώρας και θα
προωθήσει την ψυχοπαιδαγωγική έρευνα, μάθηση και
διδασκαλία μέσα από καινοτόμες πρακτικές και κοινωνικο-εκπαιδευτικές δράσεις που διασφαλίζονται από το
ευρύ και υψηλού επιπέδου πρόγραμμα σπουδών.
- Να προσφέρει τη δυνατότητα στους/τις μεταπτυχιακούς/ές φοιτητές/τριες να συνδέσουν κριτικά τη θεωρία,
την έρευνα και την πρακτική εφαρμογή στην εκπαίδευση
και την κοινωνία, ώστε να πετύχουν μια αξιοσημείωτη
επαγγελματική ή και ακαδημαϊκή σταδιοδρομία, τόσο
στον ελληνικό όσο και το διεθνή χώρο.
- Να συμβάλλει στον περιορισμό της διαρροής επιστημονικού δυναμικού προς άλλες χώρες.
- Να δημιουργήσει, μέσω των διεθνών συνεργασιών,
πνεύμα εξωστρέφειας και ανταλλαγής βέλτιστων πρακτικών.
Τα αναμενόμενα μαθησιακά αποτελέσματα στο πλαίσιο του μεταπτυχιακού προγράμματος είναι τα ακόλου-
θα:
- Εξοικείωση των φοιτητών/τριών με ουσιώδη σύγχρονα ζητήματα του σχολείου και της εκπαίδευσης στο
πλαίσιο της Κριτικής Παιδαγωγικής και της επαναδόμησης/του επαναπροσδιορισμού του ρόλου τους.
- Καλλιέργεια ψυχοπαιδαγωγικών δεξιοτήτων, ερευνητικών, διδακτικών και εκπαιδευτικών, σύμφωνα με το
κριτικό παράδειγμα.
- Ικανότητα παρέμβασης σε τυπικές και άτυπες δομές/
μορφές αγωγής και εκπαίδευσης με στόχο την αλλαγή
και βελτίωσή τους.
- Ικανότητα κριτικού στοχασμού για τον επαγγελματικό, κοινωνικό και πολιτισμικό τους ρόλο στο πλαίσιο μιας
μεταμοντέρνας κριτικής παιδαγωγικής προσέγγισης.
- Εφαρμογή νέων/καινοτόμων μεθοδολογικών προσεγγίσεων, όπως η σύνδεση της τέχνης με την επιστη-
μονική έρευνα και η εφαρμογή τους στην εκπαιδευτική
πρακτική τους.
- Κατανόηση/ερμηνεία των σύγχρονων ιδεολογικοπολιτικών, δημογραφικών, κοινωνικών, πολιτισμικών,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1937/28.03.2024
οικονομικών και εκπαιδευτικών-παιδαγωγικών προκλήσεων στον σύγχρονο κόσμο.
Τα αποκτώμενα προσόντα των αποφοίτων του συγκεκριμένου μεταπτυχιακού προγράμματος συνίστανται:
- Στην αξιοποίηση των επιστημονικών γνώσεων, εμπειριών και βέλτιστων πρακτικών της Κριτικής Παιδαγω-
γικής για την κατανόηση των ιστορικά διαγνωσμένων
εκπαιδευτικών αναγκών και σύγχρονων επιστημονικών
αναζητήσεων στον χώρο της εκπαίδευσης - τυπικής, μη
τυπικής και άτυπης - και ειδικότερα της εκπαίδευσης των
εκπαιδευτικών, σε συνδυασμό με την αναθεώρηση/τον
αναστοχασμό και τη βελτίωση των εκπαιδευτικών συστημάτων/δομών τυπικής και άτυπης αγωγής σε εθνικό
και διεθνές επίπεδο.
- Στην απόκτηση κριτικής κοινωνικής συνείδησης, καθώς και στην κατανόηση του ιστορικο-κοινωνικού και
εκπαιδευτικού πλαισίου και των ιδεολογιών που διαμορφώνουν την επαγγελματική πορεία του/της εκπαιδευτι-
κού, αλλά και τη ζωή του/της δια βίου.
- Στην εφαρμογή παραδειγμάτων και πρακτικών από
την Κριτική Παιδαγωγική στον χώρο της εκπαίδευσης
τόσο στις τυπικές όσο και στις άτυπες μορφές και δομές της, και πιο συγκεκριμένα: α. Σε σχολικές μονάδες/
κοινότητες με σκοπό την προώθηση της ψυχοπαιδαγωγικής έρευνας, της μάθησης και της διδασκαλίας μέσα
από μετασχηματιστικές, καινοτόμες, εναλλακτικές, κριτικο-πραξιακές και κοινωνικο-εκπαιδευτικές δράσεις και
προγράμματα. β. Σε ποικίλες δομές εκπαίδευσης, κοινωνικούς, πολιτιστικούς και μουσειακούς χώρους, δομές
τοπικής αυτοδιοίκησης και προγράμματα επιμόρφωσης
και κατάρτισης στο πλαίσιο της δια βίου μάθησης. γ. Σε
ερευνητικά κέντρα και διεθνείς επιστημονικές συνεργασίες που συνδέουν την κριτική θεωρία, την έρευνα και
την πρακτική εφαρμογή σε τομείς, όπως η εκπαίδευση, ο
πολιτισμός και η κοινωνία, σε έναν διαρκώς μεταβαλλόμενο κόσμο (κουλτούρα εξωστρέφειας και ανταλλαγής
βέλτιστων πρακτικών).
Άρθρο 3.
Κατηγορίες πτυχιούχων που γίνονται δεκτοί/ές
και διαδικασία επιλογής
Στο Π.Μ.Σ. γίνονται δεκτοί/ές κάτοχοι πτυχίων του
πανεπιστημιακού ή του πρώην τεχνολογικού τομέα της
Ανώτατης Εκπαίδευσης, ή ακαδημαϊκά αναγνωρισμένων
τίτλων ανώτατων ιδρυμάτων της αλλοδαπής. Οι υπήκοοι
ξένων χωρών πρέπει να έχουν επαρκή γνώση της Ελληνικής, η οποία διασφαλίζεται με δύο τρόπους: είτε να
έχουν σπουδάσει σε ελληνόφωνο Τμήμα στην Ελλάδα
ή στο εξωτερικό είτε να διαθέτουν πιστοποιητικό Ελληνομάθειας επιπέδου τουλάχιστον Γ1.
Το περιεχόμενο της πρόσκλησης εκδήλωσης ενδιαφέροντος καθορίζεται από την Σ.Ε. με βάση την ισχύουσα
νομοθεσία, εγκρίνεται από τη Συνέλευση του Τμήματος
και δημοσιεύεται σε έντυπα ή/και ηλεκτρονικά μέσα μαζικής ενημέρωσης, καθώς και στον ιστότοπο του Προ-
γράμματος και του Ιδρύματος.
Οι υποψήφιοι/ες καλούνται να υποβάλουν στη Γραμματεία του Π.Μ.Σ. φάκελο με τα αναφερόμενα στην πρό-
σκληση εκδήλωσης ενδιαφέροντος δικαιολογητικά, συνοδευόμενα από σχετική αίτηση, καθώς και ενδεχόμενα
πτυχία ξένης γλώσσας. Ο έλεγχος για την πιστοποίηση
της ακαδημαϊκής ισοδυναμίας τίτλων σπουδών της αλλοδαπής θα γίνεται σύμφωνα με την ισχύουσα νομοθε-
σία. Οι υποψήφιοι/ες οφείλουν να γνωρίζουν επαρκώς
μία ξένη γλώσσα (Αγγλικά, Γαλλικά, Γερμανικά ή άλλη)
και θα πρέπει να καταθέσουν αποδεικτικό καλής γνώσης
της αντίστοιχης Γλώσσας (επιπέδου τουλάχιστον Β2) ή
να εξεταστούν σε μία από αυτές.
Η επιλογή των εισακτέων στο Πρόγραμμα Μεταπτυχιακών Σπουδών γίνεται ως εξής: Α. Υποβολή φακέλου
υποψηφιότητας, ο οποίος περιλαμβάνει τα εξής:
1. Δικαιολογητικά (αίτηση υποψηφιότητας, φωτοτυπία
Αστυνομικού Δελτίου Ταυτότητας ή Διαβατηρίου, αντίγραφο ή αντίγραφα πτυχίων, αναλυτική βαθμολογία,
πιστοποίηση καλής γνώσης μίας ξένης γλώσσας).
2. Βιογραφικό σημείωμα.
3. Δύο συστατικές επιστολές, όπως προβλέπει η εκάστοτε προκήρυξη.
4. Δήλωση σκοπού και κινήτρων για τη συμμετοχή
στο Π.Μ.Σ.
5. Υπεύθυνη δήλωση υποψήφιου/ας ότι έχει λάβει
γνώση και αποδέχεται τον εσωτερικό κανονισμό του
προγράμματος.
6. Όλοι/ες οι υποψήφιοι/ες καλούνται να καταθέσουν
υπεύθυνη δήλωση για την ακρίβεια και γνησιότητα των
δικαιολογητικών που έχουν προσκομίσει.
Β. Συνέντευξη και αξιολόγηση φακέλου υποψηφίου/
ας:
Ο βαθμός επιτυχίας κάθε υποψηφίου/ας προκύπτει
από συνεκτίμηση των εξής κριτηρίων: α) τον βαθμό του
πρώτου πτυχίου, β) την αξιολόγηση του φακέλου, γ) τον
βαθμό επίδοσης στη συνέντευξη. Η επιλογή στηρίζεται
στα τρία κριτήρια με αντίστοιχο βαθμό σπουδαιότητας
ως ακολούθως: 40%, για το πρώτο κριτήριο, 20% για το
δεύτερο και 40% για το τρίτο.
Τα δικαιολογητικά που μοριοδοτούνται είναι τα εξής:
α) ο βαθμός του πρώτου πτυχίου*40%, β) η αξιολόγηση
του φακέλου (ειδικότερα: Διδακτορικό δίπλωμα, μεταπτυχιακό δίπλωμα, δεύτερο πτυχίο, δημοσιεύσεις σε
επιστημονικά περιοδικά ή πρακτικά συνεδρίων, συμμετοχή σε επιστημονικά συνέδρια, μετεκπαίδευση, παρα-
κολούθηση επιμορφωτικού προγράμματος, ερευνητικό έργο, διακρίσεις ή/και βραβεία, διδακτική εμπειρία,
επαγγελματική εμπειρία πλην διδακτικής, εθελοντική
εμπειρία)*20% και γ) ο βαθμός της συνέντευξης *40%.
Άρθρο 4.
Χρονική διάρκεια φοίτησης
Η φοίτηση στο Π.Μ.Σ. είναι πλήρης και διαρκεί τρία
ακαδημαϊκά εξάμηνα συμπεριλαμβανόμενης της εκπόνησης και υποστήριξης της Διπλωματικής Εργασίας. Η
μέγιστη διάρκεια για την απόκτηση του Διπλώματος Μεταπτυχιακών Σπουδών (Δ.Μ.Σ.) είναι η διπλάσια από την
προβλεπόμενη κανονική διάρκεια φοίτησης. Παράταση της φοίτησης χορηγείται σε εξαιρετικές περιπτώσεις
κατόπιν τεκμηριωμένου αιτήματος (ασθένεια, κύηση/
λοχεία, στράτευση, κ.λπ.).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1937/28.03.2024
Άρθρο 5.
Πρόγραμμα σπουδών
α. Τα μαθήματα έχουν τη μορφή παραδόσεων/διαλέξεων, σεμιναρίων, ασκήσεων και εργαστηρίων, δια ζώσης
και εξ αποστάσεως (σύγχρονη, ασύγχρονη), και διακρίνονται σε δύο κατηγορίες: Υποχρεωτικά Μαθήματα και
Επιλεγόμενα Μαθήματα.
β. Κάθε προσφερόμενο μάθημα πιστώνεται με μονάδες (ECTS). Ειδικότερα:
Τα σεμινάρια πιστώνονται με 10 ECTS (250 ώρες φόρτου εργασίας). Τα εργαστήρια πιστώνονται με 10 ECTS
(250 ώρες φόρτου εργασίας).
Οι παραδόσεις/διαλέξεις πιστώνονται με 5 ECTS (125
ώρες φόρτου εργασίας).
Η μεταπτυχιακή διπλωματική εργασία πιστώνεται 30
ECTS (εκπόνηση - συγγραφή).
Για την απόκτηση Διπλώματος Μεταπτυχιακών Σπουδών απαιτείται κατ’ ελάχιστον η συμπλήρωση ενενήντα
(90) πιστωτικών μονάδων (ECTS).
γ. Οι φοιτητές/τριες υποχρεούνται να παρακολουθήσουν και να εξετασθούν επιτυχώς σε επτά (7) μαθήματα:
πέντε (5) Υποχρεωτικά (Υ) και δύο (2) Επιλεγόμενα (Ε),
σύμφωνα με το ενδεικτικό Πρόγραμμα Σπουδών.
Το μεταπτυχιακό πρόγραμμα φροντίζει για την άσκηση των μεταπτυχιακών φοιτητών/τριών, προετοιμάζο-
ντάς τους στον σχεδιασμό, την οργάνωση, υλοποίηση
και αξιολόγηση διδασκαλιών και εκπαιδευτικών προγραμμάτων.
Ενδεικτικό Πρόγραμμα Σπουδών 1ου, 2ου και 3ου εξαμήνου
1o εξάμηνο
ECTS
Υ
1. Η εκπαίδευση των εκπαιδευτικών στο πλαίσιο σύγχρονων ιστορικών, φιλοσοφικών και μεταγνωστικών παιδαγωγικών θεωρήσεων (σεμινάριο)
Υ
2. Το επάγγελμα του/της εκπαιδευτικού και εκπαιδευτή/τριας στο πλαίσιο της Κριτικής Παιδαγωγικής,
του έμφυλου εκπαιδευτικού επιτεύγματος και των σύγχρονων μετανεωτερικών ρευμάτων στον χώρο
της εκπαίδευσης (σεμινάριο)
Υ
3. Θεωρίες μάθησης, εκπαίδευση ενηλίκων και κοινωνική παρέμβαση (εργαστήριο)
Σύνολο
2o εξάμηνο
ECTS
Υ
4. Επαγγελματική ανάπτυξη εκπαιδευτικών και εκπαιδευτών/τριών βασισμένη στη δημιουργική και
εξανθρωπιστική Παιδαγωγική (σεμινάριο)
Υ
5. Αρχές ψυχοπαιδαγωγικής εκπαιδευτικής έρευνας και διδακτικής επικοινωνίας στον 21ο αιώνα - Άσκηση Ι
(εργαστήριο)
Ε
6. Μη τυπικές και άτυπες δομές εκπαίδευσης και Δια βίου μάθηση (παράδοση/διάλεξη)
Ε
7. Τέχνη, εκπαίδευση εκπαιδευτικών και η αποσχολειοποίηση της γνώσης (παράδοση/διάλεξη)
Ε
8. Καλές εκπαιδευτικές πρακτικές χθες και σήμερα στον σύγχρονο μεταμοντέρνο κόσμο - Άσκηση
ΙΙ (εργαστήριο)
Ε
9. Ο ρόλος και ο λόγος του/της εκπαιδευτικού και εκπαιδευτή/τριας απέναντι στις διεθνείς επαγγελματικές προκλήσεις (πολιτικές, οικονομικές, κοινωνικές και πολιτιστικές) (παράδοση/διάλεξη)
Ε
10. Επιμέρους αναλύσεις και εμβάθυνση σε θέματα εκπαιδευτικής αυτογνωσίας, διοίκησης και ηγεσίας
στη μετανεωτερική εποχή (παράδοση/διάλεξη)
Σύνολο
3o εξάμηνο
ECTS
Εκπόνηση - Υποστήριξη Διπλωματικής εργασίας
Σύνολο
Τα μαθήματα του παραπάνω ενδεικτικού Προγράμματος Σπουδών είναι δυνατόν να ανανεώνονται, σύμφωνα με
την εκάστοτε ισχύουσα νομοθεσία.
Περιγραφή μαθημάτων (syllabus):
Υ 101 Η εκπαίδευση των εκπαιδευτικών στο πλαίσιο σύγχρονων ιστορικών, φιλοσοφικών και μεταγνωστικών
παιδαγωγικών θεωρήσεων
Η αναδόμηση, ανασυγκρότηση/επαναπροσδιορισμός της εκπαίδευσης των εκπαιδευτικών σχετίζεται με τη θέαση μιας νέας παιδαγωγικής προσέγγισης, η οποία από τη μια θα μπορεί να προετοιμάζει τους/τις μελλοντικούς
εκπαιδευτικούς στη δημιουργική διαχείριση των γνώσεων, στην προσέγγιση σύνθετων προβλημάτων που σχετίζονται με τις σύγχρονες αλλαγές στην κοινωνία και την εκπαίδευση, αλλά και στον αναπροσανατολισμό και την
’’απελευθέρωση’’ της γνώσης και του/της εκπαιδευτικού από στεγανά και πιεστικά πρότυπα διδασκαλίας και μάθησης. Η ανάπτυξη της κριτικής σκέψης, η βιωματική προσέγγιση της γνώσης και η ανάπτυξη δημιουργικότητας
και φαντασίας σε ένα αξιακό περιβάλλον που κυριαρχεί η ελευθερία, η συμμετοχή και η αυτονομία οφείλουν να
αποτελούν τους κύριους άξονες μιας σύγχρονης εκπαίδευσης εκπαιδευτικών από τη σκοπιά της Κριτικής Παιδαγωγικής στον 21ο αιώνα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1937/28.03.2024
Υ 102 Αρχές ψυχοπαιδαγωγικής εκπαιδευτικής έρευνας και διδακτικής επικοινωνίας στον 21ο αιώνα- Άσκηση Ι
Στο πλαίσιο του μαθήματος εξετάζονται οι επιστημολογικές και μεθοδολογικές αρχές της ποσοτικής και της ποιοτικής έρευνας, βασικές ποσοτικές και ποιοτικές προσεγγίσεις και τεχνικές στην εκπαιδευτική έρευνα και στην
έρευνα με βάση την τέχνη και παραδείγματα συγκριτικών μελετών και διεπιστημονικών θεωρήσεων. Παράλληλα
επιχειρείται η καταγραφή σταδίων-βημάτων μιας ψυχοπαιδαγωγικής ερευνητικής διαδικασίας. Ιδιαίτερη έμφαση δίνεται στην έρευνα-δράση, αλλά και στη διδακτική επικοινωνία, ιδίως σε μια σύγχρονη προσέγγισή της, την
’’ετεροπαιδαγωγική’’, η οποία μελατά την εκπαίδευση και τα εκπαιδευτικά φαινόμενα ή γεγονότα, λαμβάνοντας
υπόψη της βασικά μεθοδολογικά και επιστημολογικά επιχειρήματα, ταυτόχρονα όμως αναλύοντας καινοτόμα
συγκριτικά εκπαιδευτικά παραδείγματα.
Υ 103 Θεωρίες μάθησης, εκπαίδευση ενηλίκων και κοινωνική παρέμβαση
Βασικός σκοπός του μαθήματος είναι η προσέγγιση και ανάλυση θεμάτων που αφορούν στην εκπαίδευση μέσα
από ψυχοπαιδαγωγικές και κοινωνιολογικές θεωρήσεις, η προσφορά και απόκτηση των αναγκαίων γνώσεων και
εφοδίων, τα οποία πρέπει να διαθέτει ένας/μία ενήλικας στο πλαίσιο της δια βίου μάθησης και εκπαίδευσης, καθώς
επίσης και η αναγνώριση της σημασίας των εκπαιδευτικών προγραμμάτων ως προτάσεις κοινωνικής παρέμβασης.
Υπό το πρίσμα της Κριτικής Παιδαγωγικής αναλύονται ζητήματα που αφορούν στη στοχαστική μάθηση και στην
εμπλοκή του/της μαθητή/τριας - εκπαιδευόμενου/ης στη βιωματική πρόσκτηση και εφαρμογή της γνώσης στο
κοινωνικό πεδίο.
Υ 104 Επαγγελματική ανάπτυξη εκπαιδευτικών και εκπαιδευτών/τριών βασισμένη στη δημιουργική και εξανθρωπιστική παιδαγωγική
Αντικείμενο του μαθήματος είναι η επαγγελματική ανάπτυξη των εκπαιδευτικών και εκπαιδευτών/τριών, με βάση
τη δημιουργική και εξανθρωπιστική παιδαγωγική, στο πλαίσιο σημαντικών διαστάσεων που αφορούν τη μετασχηματιστική εκπαίδευση, το νέο πρότυπο επαγγελματικής μάθησης του σύγχρονου εκπαιδευτικού, τα αναλυτικά
προγράμματα στο εκπαιδευτικό πλαίσιο της μετανεωτερικότητας, τις όψεις και εκφάνσεις των πολιτικών εκπαίδευσης, όσο και των όρων ένταξής τους στο πλέγμα των δημόσιων πολιτικών.
Υ 105 Το επάγγελμα του/της εκπαιδευτικού και εκπαιδευτή/τριας στο πλαίσιο της Κριτικής Παιδαγωγικής, του
έμφυλου εκπαιδευτικού επιτεύγματος και των σύγχρονων μετανεωτερικών ρευμάτων στον χώρο της εκπαίδευσης
Η μάθηση λειτουργεί ως φορέας προσωπικού, κοινωνικού, πολιτικού, οικονομικού και πολιτισμικού μετασχηματισμού, όπου το άτομο αλληλεπιδρά, διαπραγματεύεται, αναστοχάζεται, ενδυναμώνεται και χειραφετείται. Σε
αυτό το πλαίσιο το επάγγελμα του/της εκπαιδευτικού στο πλαίσιο της Κριτικής Παιδαγωγικής και των σύγχρονων
μετανεωτερικών ρευμάτων απαιτεί νέες προσεγγίσεις και αναλύσεις. Ο/η εκπαιδευτικός - εκπαιδευτής/τρια θα
πρέπει να αντιμετωπίζεται ως στοχαζόμενος/η επαγγελματίας, ως αναμορφωτής/τρια και διανοούμενος/η. Η
στοχαστικοκριτική σκέψη και δράση στο εκπαιδευτικό έργο στο πλαίσιο μιας συμμετοχικής και συνεργατικής
εκπαίδευσης διαμορφώνει μια νέα κουλτούρα μάθησης, ένα νέο κλίμα στη σχολική τάξη με αρχές από τη συνοριακή παιδαγωγική (Βorder Pedagogy).
Ε 101 Μη τυπικές και άτυπες δομές εκπαίδευσης και Δια βίου μάθηση
Στο πλαίσιο του μαθήματος αναπτύσσεται ένας προβληματισμός γύρω από τις σχέσεις της Δια βίου Μάθησης,
των μη τυπικών και άτυπων μορφών εκπαίδευσης και μάθησης και της Κριτικής Παιδαγωγικής, αναφορικά με την
εκπαίδευση ενηλίκων. Ιδιαίτερα, έμφαση αποδίδεται στα θέματα της εκπαίδευσης για την κοινωνική αλλαγή, τη
χειραφέτηση του ατόμου και την αλλαγή των κοινωνικών δομών, αξιοποιώντας τις εμπειρίες του/της ενήλικα/ης
εκτός οργανωμένου εκπαιδευτικού πλαισίου, για την επίτευξη μετασχηματίζουσας μάθησης, αυτόνομης σκέψης,
αυτομόρφωσης και συνεχιζόμενης επαγγελματικής κατάρτισης, με τη χρήση έντυπου υλικού, ή μέσω διαδικτύου,
με τη χρήση ηλεκτρονικού υπολογιστή, ή διαφόρων εκπαιδευτικών υποδομών.
Ε 102 Τέχνη, εκπαίδευση εκπαιδευτικών και η αποσχολειοποίηση της γνώσης
Συχνά σε δομές εκπαίδευσης, διαφαίνεται μία ανισόρροπη ανάπτυξη ενός τεχνοκρατικού μοντέλου εκπαίδευσης
σε βάρος μίας ανθρωπιστικής προσέγγισης. Η Τέχνη, ως θεμελιώδης αρωγός καινοτόμων πρακτικών, δίνει έμφαση
σε τομείς της παιδαγωγικής διαδικασίας που αφορούν στην κριτική σκέψη, τη δημιουργικότητα, την ανακαλυπτική
και βιωματική μάθηση, την ηθική διάσταση της γνώσης, την ελευθερία έκφρασης. Σε αυτό το πλαίσιο το μάθημα
δομείται σε τέσσερεις βασικούς άξονες που αλληλεπιδρούν και συνομιλούν μεταξύ τους: τη Μουσική, τα Εικαστικά,
το Θέατρο, τις Τέχνες και την Μουσειακή μάθηση και εμπειρία. Ουσιαστικά συνδυάζει τις Τέχνες, την εκπαίδευση
με την ’’αποσχολειοποίηση’’ της γνώσης.
Ε103 Καλές εκπαιδευτικές πρακτικές χθες και σήμερα στον σύγχρονο μεταμοντέρνο κόσμο- Άσκηση ΙΙ
Στο πλαίσιο του μαθήματος επιχειρείται μια κριτική προσέγγιση για το τι συνιστά ’’καλή’’ ή ’’βέλτιστη’’ εκπαιδευτική
πρακτική στον σύγχρονο μεταμοντέρνο κόσμο, πώς ορίζεται και ποια στοιχεία την συγκροτούν. Αναπτύσσονται
διδακτικά/μαθησιακά παραδείγματα ή σενάρια που εφαρμόστηκαν στο παρελθόν (π.χ. ενιαία συγκεντρωτική
διδασκαλία), είτε πρακτικών που εφαρμόζονται σήμερα (π.χ. διαθεματική- διεπιστημονική προσέγγιση, ομαδοσυνεργατική διδασκαλία, μέθοδος project, κ.λπ.), με καινοτόμες, δημιουργικές δραστηριότητες στην τάξη στο πλαίσιο
της Κριτικής Παιδαγωγικής και των σύγχρονων θεωριών μάθησης (π.χ. πλαισιοθετημένη μάθηση/’’αγκυροβολημένη
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1937/28.03.2024
διδασκαλία’’, κ.ά.). Ακολουθεί μια αποτύπωση και παρουσίαση της συνάρθρωσης επιστημονικών γνώσεων, ρηξικέλευθων δημιουργικών ιδεών και βιωματικών προσεγγίσεων με βάση τα περιθώρια ελευθερίας του/της εκπαι-
δευτικού στη διαχείριση της σχολικής ύλης και των αναλυτικών προγραμμάτων. Συζητείται, τέλος, ο σχεδιασμός
και μετασχηματισμός μαθησιακών ενοτήτων διαφόρων γνωστικών πεδίων σε σύγχρονα περιβάλλοντα μάθηση.
Ε104 Ο ρόλος και ο λόγος του/της εκπαιδευτικού και εκπαιδευτή/τριας απέναντι στις διεθνείς επαγγελματικές
προκλήσεις (πολιτικές, οικονομικές, κοινωνικές και πολιτιστικές)
Η διερεύνηση του σύγχρονου ρόλου του/της εκπαιδευτικού απέναντι στις διεθνείς επαγγελματικές προκλήσεις
προϋποθέτει μια σύγκριση ανάμεσα στον/την παραδοσιακό/ή εκπαιδευτικό (μεταδότη/τρια - μεταλαμπαδευτή/τρια της γνώσης, σμυλευτή/τρια και παντογνώστη/τρια) και στον/την ενημερωμένο/η και παρεμβατικό/ή ή
κριτικό παιδαγωγό τόσο στο μικροεπίπεδο του σχολείου όσο και στο μακροεπίπεδο της κοινωνίας, όπου ζει και
δραστηριοποιείται ως ενεργός πολίτης/ιδα. Σε αυτό το πλαίσιο παρουσιάζονται διάφορα παραδείγματα ανάληψης
ρόλων του/της εκπαιδευτικού και εκπαιδευτή/ενώπιον των νέων διεθνών προκλήσεων, αλλά και σε περιβάλλοντα κρίσης. Εξετάζεται, επίσης, η επαγγελματική κατάρτιση με βάση τις νέες προτεραιότητες για την υποστήριξη
όλων των κοινωνικών ομάδων, παράλληλα με τη διερεύνηση του τρόπου διαμόρφωσης του νέου ρόλου των
εκπαιδευτικών και των εκπαιδευτών/τριών ενηλίκων και της σχέσης τους με τους/τις εκπαιδευόμενους/ες. Μέσα
από την αποτύπωση και κατηγοριοποίηση των νέων επιστημολογικών προσεγγίσεων της εκπαίδευσης μαθητών/
τριών και ενηλίκων, ως προς τους ρόλους του/της εκπαιδευτικού/εκπαιδευτή/τριας, πρόκειται να κατανοηθεί ο
σχεδιασμός της εκπαιδευτικής διαδικασίας και της λειτουργίας της εκπαιδευτικής ομάδας με βάση το εκάστοτε
θεσμικό πλαίσιο ή το πλαίσιο λειτουργίας του εκπαιδευτικού/μαθησιακού περιβάλλοντος. Θα παρουσιαστούν,
ακόμη, εναλλακτικά επαγγελματικά πλαίσια και διεργασίες αυτο-εξέλιξής του/της εκπαιδευτικού - εκπαιδευτή/
τριας και θα συζητηθεί ο επαναπροσδιορισμός του ρόλου του/της στο πλαίσιο του κοινωνικού εποικοδομητισμού
και της μετασχηματίζουσας μάθησης.
Ε105 Επιμέρους αναλύσεις και εμβάθυνση σε θέματα εκπαιδευτικής αυτογνωσίας, διοίκησης και ηγεσίας στη
μετανεωτερική εποχή
Στο πλαίσιο της Κριτικής Παιδαγωγικής ο στόχος είναι ο μετασχηματισμός των εκπαιδευτικών πρακτικών και της
εκπαίδευσης γενικότερα, συμπεριλαμβανομένης και της αλλαγής της διοικητικής της νοοτροπίας και κουλτούρας.
Από τον ‘χαρισματικό’ ηγέτη μεταβαίνουμε στις μετασχηματιστικές μορφές/τύπους ηγεσίας, όπου δεν ηγείται ένα
άτομο, αλλά μια ομάδα ή ομάδες ανθρώπων, με στόχο τη βελτίωση και εξύψωση της μονάδας ή δομής και κυρίως
την αλλαγή του τρόπου διοίκησης δομών και οργανισμών. Στην μετασχηματιστική ηγεσία και στο πλαίσιο της
Κριτικής Παιδαγωγικής η έμφαση δίνεται στους/τις ανθρώπους και στην αλλαγή της νοοτροπίας τους (διευθυντική
ομάδα, σύλλογοι εκπαιδευτικών, μαθητικά συμβούλια, σύλλογοι γονέων), σύμφωνα με σύγχρονα συμμετοχικού
τύπου μοντέλα.
Διπλωματική Εργασία
Η μεταπτυχιακή διπλωματική εργασία εκπονείται σε γνωστικά αντικείμενα του μεταπτυχιακού προγράμματος,
που συνδέονται με τους σκοπούς και τους στόχους της Κριτικής Παιδαγωγικής σε σχέση με την εκπαίδευση των
εκπαιδευτικών και ειδικότερα με τα πεδία της έρευνας που αφορούν: στις σύγχρονες ιστορικές φιλοσοφικές
και μεταγνωστικές παιδαγωγικές θεωρήσεις, σε βασικές αρχές ψυχοπαιδαγωγικής εκπαιδευτικής έρευνας και
διδακτικής επικοινωνίας, σε θεωρίες μάθησης, εκπαίδευσης ενηλίκων και κοινωνικής παρέμβασης, σε θεωρήσεις
επαγγελματικής ανάπτυξης εκπαιδευτικών και εκπαιδευτών/τριών με έμφαση στη δημιουργική και εξ ανθρωπιστική παιδαγωγική, σε σχετικές με το επάγγελμα του εκπαιδευτικού και εκπαιδευτή/τριας προσεγγίσεις, καθώς
επίσης σε προσεγγίσεις του έμφυλου εκπαιδευτικού επιτεύγματος και των σύγχρονων μετανεωτερικών ρευμάτων
στον χώρο της εκπαίδευσης, στις τυπικές και άτυπες δομές εκπαίδευσης και δια βίου μάθησης, στην έρευνα με
βάση την τέχνη, στην αποσχολειοποίηση της γνώσης, στις καλές εκπαιδευτικές πρακτικές χθες και σήμερα στο
σύγχρονο μεταμοντέρνο κόσμο, στις θεωρητικές και πρακτικές αναλύσεις σε θέματα εκπαιδευτικής αυτογνωσίας,
διοίκησης και ηγεσίας, για την επαγγελματική ανάπτυξη εκπαιδευτικών και εκπαιδευτών, που είναι βασισμένη στη
δημιουργική, μετασχηματιστική και εξανθρωπιστική παιδαγωγική. Για την εξέταση της διπλωματικής εργασίας
ορίζεται τριμελής επιτροπή στην οποία συμμετέχουν ο/η επιβλέπων/ουσα και άλλα δύο μέλη, σύμφωνα με την
ισχύουσα νομοθεσία. Η διπλωματική εργασία υποστηρίζεται ενώπιον της τριμελούς επιτροπής και βαθμολογείται
από μηδέν (0) έως δέκα (10) με βάση επιτυχίας το πέντε (5).
Άρθρο 6.
Γλώσσα διδασκαλίας
Ως Γλώσσα του Προγράμματος ορίζεται η Ελληνική ή/και η Αγγλική (για τη διδασκαλία των μαθημάτων και την
εκπόνηση διπλωματικής εργασίας).
Άρθρο 7.
Διαδικασία εισαγωγής και αριθμός εισαγομένων
Η προκήρυξη του Π.Μ.Σ. λαμβάνει χώρα σε κάθε εαρινό εξάμηνο, όπως και η επιλογή των φοιτητών/τριών που
θα το παρακολουθήσουν. Η έναρξη των μαθημάτων πραγματοποιείται το χειμερινό εξάμηνο του επόμενου ακαδηΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1937/28.03.2024
μαϊκού έτους. Ο βαθμός επιτυχίας κάθε υποψηφίου/ας
προκύπτει από συνεκτίμηση των εξής κριτηρίων: α) τον
γενικό βαθμό του πτυχίου, β) την αξιολόγηση του φακέλου, γ) τον βαθμό επίδοσης στη συνέντευξη. Ο αριθμός
εισακτέων ορίζεται κατ’ ελάχιστο όριο σε είκοσι πέντε
(25) και κατά ανώτατο εξήντα πέντε (65).
Άρθρο 8.
Οργάνωση της εκπαιδευτικής διαδικασίας
Η υλοποίηση του μεταπτυχιακού προγράμματος γίνεται με βάση σύγχρονα μοντέλα διδασκαλίας και μάθη-
σης που στηρίζονται στη μεικτή μέθοδο διδασκαλίας/
Blended Learning (σύγχρονη και ασύγχρονη εξ αποστάσεως διδασκαλία και δια ζώσης διδασκαλία), σύμφωνα
με την ισχύουσα νομοθεσία, επιτυγχάνοντας με αυτό τον
τρόπο τον εμπλουτισμό και τη συμπληρωματικότητα των
μεθόδων διδασκαλίας.
Η αντιστοιχία της εκπαιδευτικής διαδικασίας με τις απαιτούμενες πιστωτικές μονάδες (ΕCTS) για την απόκτηση
του τίτλου μεταπτυχιακών σπουδών είναι η εξής: α. Δια
ζώσης διδασκαλία (18 ΕCTS). β. Σύγχρονη εξ αποστάσεως διδασκαλία (27 ΕCTS). γ. Ασύγχρονη εξ αποστάσεως
διδασκαλία (15 ΕCTS). δ. Διπλωματική εργασία (30 ΕCTS).
Η κατανομή των δεκατριών (13) διδακτικών συναντήσεων ανά εξάμηνο έχει ως εξής ανάλογα με τη μέθοδο
διδασκαλίας:
Μέθοδος διδασκαλίας
Αριθμός συναντήσεων
ανά εξάμηνο
Α’ εξάμηνο
Β’ εξάμηνο
Δια ζώσης διδασκαλία
Σύγχρονη εξ αποστάσεως
διδασκαλία
Ασύγχρονη εξ αποστάσεως
διδασκαλία
Η εκπαιδευτική διαδικασία του Π.Μ.Σ. υποστηρίζεται
κατάλληλα και επαρκώς με τη μεικτή μέθοδο διδασκαλίας και συγκεκριμένα με τη συμμετοχή των φοιτητών/
τριών στη φυσική τάξη και μέσα από τη χρήση τεχνολογιών τηλεδιάσκεψης και εικονικής ηλεκτρονικής τάξης,
κατά τις προδιαγραφές και διαδικασίες της κείμενης
νομοθεσίας.
Το σύστημα τηλεκπαίδευσης είναι προσβάσιμο σε άτομα με αναπηρία και ειδικές εκπαιδευτικές ανάγκες. Παράλ-
ληλα ρυθμίζονται όλα τα ζητήματα που αφορούν στην
πρόσβαση και διαπίστευση χρηστών/τριών, την προστασία προσωπικών δεδομένων, την εκπαίδευση στην χρήση
των ηλεκτρονικών μέσων, τον έλεγχο των εργασιών από
λογοκλοπή, τη διαχείριση του συστήματος ηλεκτρονικής
εκπαίδευσης και κάθε άλλο συναφές ζήτημα.
Η δια ζώσης διδασκαλία σε συνδυασμό με την εξ
αποστάσεως διδασκαλία εντάσσεται σε ένα διευρυμένο κριτικο-πραξιακό παιδαγωγικό πλαίσιο με σκοπό:
την συμβατική και ψηφιακή αλληλεπίδραση κοινοτήτων
μάθησης (δικτύωσης), την παραγωγή, διαμοιρασμό και
κοινή χρήση διαδραστικού εκπαιδευτικού υλικού, την
εναλλακτική χρήση της τεχνολογίας (περιβάλλοντα ηλεκτρονικής μάθησης, σενάρια, κ.λπ.), την αλληλεπίδραση
με ευάλωτες ομάδες μέσα από εκπαιδευτικές δραστηριότητες, κ.λπ.
Μέσα από τα παραπάνω ενισχύονται οι ποικίλες δεξιότητες των φοιτητών/τριών και του διδακτικού προσω-
πικού, επιτυγχάνεται η κριτική/καινοτομική αξιοποίηση
των σύγχρονων μεθόδων εκπαίδευσης με γνώμονα την
αξιοποίησή τους για την άμβλυνση των ανισοτήτων πρόσβασης στη γνώση και τη διευκόλυνση της φοίτησης
στο Π.Μ.Σ.
Με αυτόν τον τρόπο αναβαθμίζεται συνολικά το πρόγραμμα σπουδών του Π.Μ.Σ. και συνδέεται το γνωστικό
του αντικείμενο με θεωρητικά και κοινωνικά ζητήματα
αιχμής στις ανθρωπιστικές και κοινωνικές επιστήμες,
καθώς επίσης με μεταμοντέρνες μεθοδολογικές προσεγγίσεις που εμπερικλείουν τις τεχνολογίες στον σχεδιασμό
και την εφαρμογή τους.
Οι φοιτητές/τριες αξιολογούνται γραπτά ή προφορικά ή μέσω της υποβολής εργασιών και με ψηφιακές
μεθόδους, λαμβανομένων των αναγκαίων μέτρων για τη
διασφάλιση της αξιοπιστίας και του αδιάβλητου της εξεταστικής διαδικασίας και τηρουμένων των νομικών προ-
ϋποθέσεων περί προστασίας προσωπικών δεδομένων.
Άρθρο 9.
Διδακτικό Προσωπικό
Διδακτικό έργο στο Π.Μ.Σ. ανατίθεται στις ακόλουθες
κατηγορίες διδασκόντων/ουσών:
α) Mέλη Δ.Ε.Π., Ε.Ε.Π., Ε.ΔΙ.Π. και Ε.Τ.Ε.Π. του Τμήματος
ή άλλων Τμημάτων του ίδιου ή άλλου Ανώτατου Εκπαιδευτικού Ιδρύματος (Α.Ε.Ι.),
β) ομότιμοι Καθηγητές ή αφυπηρετήσαντα μέλη Δ.Ε.Π.
του Τμήματος ή άλλων Τμημάτων του ιδίου ή άλλου Α.Ε.Ι.,
γ) συνεργαζόμενοι καθηγητές/τριες,
δ) εντεταλμένους/ες διδάσκοντες/ουσες,
ε) επισκέπτες/τριες καθηγητές/τριες ή επισκέπτες/
τριες ερευνητές/τριες,
στ) ερευνητές/ριες και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι/ες
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
Δικαίωμα επίβλεψης διπλωματικών εργασιών έχουν οι
διδάσκοντες/ουσες των περ. α) έως στ) του άρθρου 10,
υπό την προϋπόθεση ότι είναι κάτοχοι διδακτορικού διπλώματος. Με απόφαση της Συνέλευσης του Παιδαγωγι-
κού Τμήματος Δημοτικής Εκπαίδευσης, κατόπιν εισήγησης της Συντονιστικής Επιτροπής, δύναται να ανατίθεται
η επίβλεψη διπλωματικών εργασιών και σε μέλη Δ.Ε.Π.,
Ε.Ε.Π. και Ε.ΔΙ.Π. του Τμήματος, που δεν έχουν αναλάβει
διδακτικό έργο στο Π.Μ.Σ.
Άρθρο 10.
Υλικοτεχνική Υποδομή
Το σύνολο της υπάρχουσας υλικοτεχνικής και κτιριακής υποδομής του Π.Τ.Δ.Ε., του συνόλου των ψηφια-
κών υποδομών για την υλοποίηση της εξ αποστάσεως
διδασκαλίας, καθώς και οι χώροι των εργαστηρίων του
ΚΕ.Μ.Ε.Ι.Ε.Δ.Ε. του Πανεπιστημίου Κρήτης και πιο συγκεκριμένα οι αίθουσες διδασκαλίας, τα εργαστήρια και η
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1937/28.03.2024
βιβλιοθήκη μπορούν να εξυπηρετήσουν τις ανάγκες του
Π.Μ.Σ.
Άρθρο 11.
Κόστος λειτουργίας
Το κόστος λειτουργίας του Π.Μ.Σ. δύναται να καλυφθεί: α) από την τακτική ή έκτακτη χρηματοδότηση από
τον προϋπολογισμό του Πανεπιστημίου-Τμήματος, εάν
πληρούνται οι προϋποθέσεις με βάση τις κείμενες διατάξεις, ή/και από την τακτική ή έκτακτη χρηματοδότηση
του Υπουργείου Παιδείας, ή/και από τυχόν ερευνητικά
προγράμματα που διαχειρίζεται ο ΕΛΚΕ, β) τα τέλη φοίτησης. Το ύψος των τελών φοίτησης ανέρχεται στο ποσό
των 2400 ευρώ σε αναλογία προς τις πάσης φύσεως παροχές προς τους/τις φοιτητές/τριες. Η καταβολή τελών
φοίτησης από κάθε φοιτητή/τρια (που δεν εμπίπτει στις
περιπτώσεις απαλλαγής με βάση την ισχύουσα νομοθεσία), κρίνεται αναγκαία για τους ακόλουθους λόγους, οι
οποίοι δεν μπορούν να ικανοποιηθούν από την τακτική
ή την έκτακτη χρηματοδότηση από τον προϋπολογισμό
του Πανεπιστημίου - Τμήματος, του Υπουργείου Παιδείας
ή από τυχόν ερευνητικά προγράμματα που διαχειρίζεται
ο ΕΛΚΕ. Οι λόγοι αυτοί είναι οι εξής:
1. Κάλυψη του κόστους διδασκαλίας μαθημάτων, τα
οποία θα γίνονται κατ’ ανάγκην εκτός των τυπικών υποχρεώσεων των διδασκόντων/ουσών του Τμήματος, λόγω
των υποχρεώσεών τους στο προπτυχιακό πρόγραμμα
σπουδών, καθώς και σε Π.Μ.Σ. χωρίς τέλη φοίτησης του
Τμήματος.
2. Κάλυψη κόστους μετακινήσεων για τη δια ζώσης
διδασκαλία με τη συμμετοχή προσκεκλημένων διδασκόντων/ουσών και ειδικών επιστημόνων για την αρτιότερη
εκπαίδευση των μεταπτυχιακών φοιτητών/τριών.
3. Κάλυψη κόστους για προσωπικό γραμματειακής διοικητικής και τεχνικής υποστήριξης, προκειμένου να
καλυφθούν οι ανάγκες του Π.Μ.Σ., το οποίο δεν μπορεί
να καλυφθεί από το υπάρχον διοικητικό και τεχνικό προσωπικό του Τμήματος.
4. Κάλυψη λειτουργικών εξόδων για την εκπαίδευση
των φοιτητών/τριών, όπως προμήθεια ειδικών λογισμικών, άδειες χρήσης λογισμικών, βιβλίων, προμήθεια
αναλώσιμων υλικών για γραφική ύλη, εκτυπώσεις και
λοιπών υλικών για τη λειτουργία εργαστηρίων, τα οποία
δεν μπορούν να καλυφθούν από τον περιορισμένο τακτικό προϋπολογισμό του Τμήματος.
5. Κάλυψη του κόστους υποτροφιών, με βάση ακαδημαϊκά κριτήρια, σε μεταπτυχιακούς φοιτητές και φοιτή-
τριες, οι οποίοι/ες δεν δικαιούνται απαλλαγής από τα
τέλη φοίτησης.
Άρθρο 12.
Απαλλαγή από τέλη φοίτησης
Από τα τέλη φοίτησης του Π.Μ.Σ. απαλλάσσονται οι
φοιτητές/τριες που πληρούν τις προϋποθέσεις, σύμφωνα
με το άρθρο 86 «Δικαίωμα δωρεάν φοίτησης σε Πρόγραμμα Μεταπτυχιακών Σπουδών με τέλη φοίτησης -
Υποτροφίες» του ν. 4957/2022 ή με βάση την εκάστοτε
ισχύουσα νομοθεσία που ορίζει τη διαδικασία απαλλαγής από τέλη φοίτησης.
Άρθρο 13.
Δικαιώματα και υποχρεώσεις μεταπτυχιακών
φοιτητών
Δικαιώματα μεταπτυχιακών φοιτητών/τριών:
Οι μεταπτυχιακοί φοιτητές/τριες έχουν δικαίωμα στη
χρήση των εγκαταστάσεων και των μέσων του Ιδρύματος, στην απρόσκοπτη πρόσβαση στη βιβλιοθήκη του
Ιδρύματος με την επίδειξη της φοιτητικής τους ταυτότητας και τους ειδικότερους κανόνες που προβλέπονται,
στη χρήση των ψηφιακών υπηρεσιών και βάσεων δεδομένων για την υποστήριξη των διδακτικών και ερευνη-
τικών τους αναγκών.
Η Σ.Ε. ορίζει κατά την έναρξη εκάστου κύκλου μαθημάτων και ανάλογα με τον αριθμό των μεταπτυχιακών
φοιτητών/τριών ακαδημαϊκούς συμβούλους. Έργο του
ακαδημαϊκού συμβούλου είναι η καθοδήγηση και η παροχή κατευθύνσεων και συμβουλών στους/τις μεταπτυ-
χιακούς/ές φοιτητές/τριες για την πρόοδο και την επιτυχή
ολοκλήρωση των σπουδών τους. Για τον σκοπό αυτό, ο/η
ακαδημαϊκός σύμβουλος ορίζει συγκεκριμένες ημέρες
και ώρες συνεργασίας με τους μεταπτυχιακούς φοιτητές/
τριες. Οι υπηρεσίες του συμβούλου έχουν αμιγώς συμβουλευτικό χαρακτήρα και δεν υποχρεώνουν τους/τις
φοιτητές/τριες, στους/τις οποίους/ες παρέχονται.
Οι φοιτητές/τριες του μεταπτυχιακού δύνανται να συμμετάσχουν σε εκπαιδευτικά προγράμματα ελληνικών ή
ξένων Πανεπιστημίων, να συνεργάζονται με Πανεπιστήμια, ερευνητικά κέντρα και άλλα ιδρύματα της Ελλάδας ή
του εξωτερικού, καθώς επίσης δύνανται να προσφέρουν
ερευνητικές και βοηθητικές υπηρεσίες στο Τμήμα, στην
οργάνωση ημερίδων και συνεδρίων. Στο Πανεπιστήμιο
Κρήτης λειτουργούν οι εξής υπηρεσίες υποστήριξης των
μεταπτυχιακών φοιτητών/τριών: το Συμβουλευτικό Κέντρο Φοιτητών/τριών, η Μονάδα Υποστήριξης Αλλοδα-
πών φοιτητών/τριών, η Μονάδα Ισότιμης Πρόσβασης
Ατόμων με Αναπηρία και Ειδικές Εκπαιδευτικές Ανάγκες,
καθώς και η Μονάδα Υποστήριξης Φοιτητών/τριών, η
διοικητική οργάνωση των οποίων ορίζεται στον οργανισμό διοικητικών υπηρεσιών του Πανεπιστημίου Κρήτης.
Εγγραφή, παρακολούθηση μαθημάτων και λοιπές
υποχρεώσεις:
Κάθε υποψήφιος/α, πριν εγγραφεί στο Π.Μ.Σ, δηλώνει
ότι έχει λάβει γνώση και αποδέχεται τους κανόνες λειτουργίας του Προγράμματος, όπως αυτοί περιγράφονται
στον Εσωτερικό του Κανονισμό, καταθέτοντας υπογεγραμμένη Υπεύθυνη Δήλωση. Η αποδοχή του Κανονι-
σμού συνιστά βασική προϋπόθεση για την απόκτηση
και διατήρηση της ιδιότητας του/της μεταπτυχιακού/
ής φοιτητή/τριας.
Για να ολοκληρωθεί η εγγραφή του/της φοιτητή/τριας
στο πρόγραμμα, αμέσως μετά τη διαδικασία επιλογής και
πριν την έναρξη του Α’ εξαμήνου, απαιτείται να καταβάλει την πρώτη δόση των τελών φοίτησης. Οι άλλες δύο
ισόποσες δόσεις καταβάλλονται πριν την έναρξη του Β’
και Γ’ εξαμήνου αντίστοιχα.
Η παρακολούθηση των μαθημάτων είναι υποχρεωτική
τόσο στις δια ζώσης συναντήσεις όσο και στις συναντήσεις με τη χρήση νέων τεχνολογιών, όπου θα δηλώνεται
με ψηφιακό αποτύπωμα η παρουσία του/της φοιτητή/
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1937/28.03.2024
τριας. Προβλέπονται μετά από αιτιολόγηση δύο απουσίες σε κάθε εξάμηνο.
Η μέγιστη διάρκεια για την απόκτηση του Διπλώματος
Μεταπτυχιακών Σπουδών είναι η διπλάσια από την προβλεπόμενη κανονική διάρκεια φοίτησης. Οποιαδήποτε
παράταση του κανονικού χρόνου φοίτησης εγκρίνεται
από το αρμόδιο κατά περίπτωση αποφασιστικό όργανο
του Προγράμματος μετά από αιτιολογημένο αίτημα του/
της φοιτητή/τριας.
Οι μεταπτυχιακοί/ές φοιτητές/τριες έχουν υποχρέωση να παρακολουθούν ανελλιπώς τα μαθήματα του
ισχύοντος προγράμματος σπουδών, να υποβάλλουν τις
απαιτούμενες εργασίες μέσα στις καθορισμένες προθεσμίες, να προσέρχονται στις προβλεπόμενες εξετάσεις,
να υποβάλλουν στη Γραμματεία, πριν την αξιολόγηση
της διπλωματικής τους εργασίας, υπεύθυνη δήλωση ότι
η διπλωματική εργασία αυτή δεν αποτελεί προϊόν λογοκλοπής, να καταβάλλουν τα τέλη φοίτησης, όπως ορίζε-
ται στον παρόντα κανονισμό, να τηρούν τον κανονισμό
μεταπτυχιακών σπουδών, τις αποφάσεις των οργάνων
του Π.Μ.Σ., του Τμήματος και του Πανεπιστημίου, καθώς
και την ακαδημαϊκή δεοντολογία.
Προϋπόθεση για τη λήψη του τίτλου μεταπτυχιακών
σπουδών αποτελεί πέραν της επιτυχούς ολοκλήρωσης
του προγράμματος σπουδών, η επιστροφή των βιβλίων
και των περιοδικών που έχουν δανειστεί από τη Βιβλιοθήκη του Πανεπιστημίου Κρήτης. Οι μεταπτυχιακοί
φοιτητές/τριες οφείλουν να έχουν εξοφλήσει όλες τις
οικονομικές τους υποχρεώσεις πριν την χορήγηση βεβαίωσης ολοκλήρωσης σπουδών και την απονομή του
Διπλώματος Μεταπτυχιακών Σπουδών.
Σε περίπτωση που φοιτητής/τρια αποτύχει κατά την
εξέταση ενός μαθήματος σε τρεις εξεταστικές περιόδους, θεωρείται ότι δεν έχει ολοκληρώσει επιτυχώς το
πρόγραμμα και εξετάζεται, ύστερα από αίτησή του, από
τριμελή επιτροπή μελών Δ.Ε.Π. της Σχολής, η οποία ορίζεται από τη Συνέλευση του Τμήματος και τα μέλη της
έχουν το ίδιο ή συναφές γνωστικό αντικείμενο με το εξεταζόμενο μάθημα. Από την επιτροπή εξαιρείται ο διδά-
σκων ή η διδάσκουσα του συγκεκριμένου μαθήματος.
Δυνατότητα αναστολής σπουδών:
Αναστολή σπουδών χορηγείται μετά από απόφαση
της Σ.Ε. και έγκριση της Συνέλευσης του Τμήματος για
εξαιρετικά σοβαρούς λόγους και δεν μπορεί να είναι διάρκειας μεγαλύτερης των δύο ακαδημαϊκών εξαμήνων,
ούτε μικρότερης του ενός εξαμήνου. Κάθε μεταπτυχιακός φοιτητής/τρια έχει δικαίωμα να υποβάλλει αίτημα
για αναστολή φοίτησης. Ο χρόνος αναστολής φοίτησης
δεν υπολογίζεται στη διάρκεια των σπουδών που προβλέπεται στον παρόντα κανονισμό. Κατά τη διάρκεια της
αναστολής αίρεται η φοιτητική ιδιότητα και αναστέλλονται όλα τα σχετικά δικαιώματα.
Ο/η μεταπτυχιακός φοιτητής/τρια που θα ενεργοποιήσει εκ νέου τη φοίτησή του είναι υποχρεωμένος/η
να παρακολουθήσει όλα τα μαθήματα στα οποία δεν
είχε εξεταστεί και αξιολογηθεί επιτυχώς πριν από την
αναστολή φοίτησης. Επίσης, εξακολουθεί να υπάγεται
στο καθεστώς φοίτησης με βάση τον χρόνο της αρχικής
του εγγραφής στο πρώτο εξάμηνο του μεταπτυχιακού
προγράμματος.
Όροι διαγραφής μεταπτυχιακών φοιτητών/τριών:
Η Σ.Ε. του μεταπτυχιακού δύναται με αιτιολογημένη
εισήγηση να προτείνει προς τη Συνέλευση του Τμήματος
τη διαγραφή μεταπτυχιακού/ης φοιτητή/τριας. Λόγοι διαγραφής είναι οι παρακάτω: α) αίτηση του ίδιου/ας του/
της μεταπτυχιακού/ής φοιτητή/τριας, β) η μη επαρκής
πρόοδος του/της μεταπτυχιακού/ής φοιτητή/τριας (η
οποία τεκμηριώνεται με μη συμμετοχή στην εκπαιδευτική διαδικασία, δηλαδή παρακολουθήσεις, εξετάσεις
και λοιπές υποχρεώσεις), γ) η πλημμελής εκπλήρωση
λοιπών υποχρεώσεων, όπως αυτές ορίζονται από τον
εσωτερικό κανονισμό του μεταπτυχιακού, δ) συμπεριφορά που προσβάλλει την ακαδημαϊκή δεοντολογία κατά
την κείμενη νομοθεσία ή κατά τον κώδικα δεοντολογίας
του κανονισμού μεταπτυχιακών σπουδών του Πανεπιστημίου Κρήτης.
Άρθρο 14.
Όργανα διοίκησης
Με βάση την ισχύουσα νομοθεσία, αρμόδια όργανα
του ΠΜΣ είναι τα παρακάτω:
1. Η Σύγκλητος του Πανεπιστημίου Κρήτης, η οποία
είναι το αρμόδιο όργανο για τα θέματα ακαδημαϊκού,
διοικητικού, οργανωτικού και οικονομικού χαρακτήρα
των Π.Μ.Σ., και ασκεί όσες αρμοδιότητες σχετικά με τα
Π.Μ.Σ. δεν ανατίθενται από τον νόμο ειδικώς σε άλλα
όργανα.
2. Η Επιτροπή Μεταπτυχιακών Σπουδών, η οποία
συγκροτείται σύμφωνα με την κείμενη νομοθεσία, με
απόφαση της Συγκλήτου του Πανεπιστημίου Κρήτης και
έχει γνωμοδοτικό χαρακτήρα, με κύριο έργο τη γενική
εποπτεία και η διασφάλιση των μεταπτυχιακών σπουδών
του Πανεπιστημίου Κρήτης.
3. Η Συνέλευση του Παιδαγωγικού Τμήματος Δημοτικής Εκπαίδευσης, κύρια αρμοδιότητα της οποίας είναι
η οργάνωση, διοίκηση και διαχείριση του ΠΜΣ. Πιο συγκεκριμένα: α) συγκροτεί Επιτροπές για την αξιολόγηση
των αιτήσεων των υποψηφίων μεταπτυχιακών φοιτητών/τριών και εγκρίνει την εγγραφή αυτών στο Π.Μ.Σ.,
β) αναθέτει το διδακτικό έργο στους/τις διδάσκοντες/
ουσες του Π.Μ.Σ., γ) εισηγείται προς τη Σύγκλητο την
τροποποίηση της απόφασης ίδρυσης του Π.Μ.Σ., καθώς
και την παράταση της διάρκειας του Π.Μ.Σ., δ) συγκροτεί
εξεταστικές επιτροπές για την εξέταση των διπλωματικών εργασιών των μεταπτυχιακών φοιτητών/τριών και
ορίζει τον/την επιβλέποντα/ουσα ανά εργασία, ε) διαπιστώνει την επιτυχή ολοκλήρωση της φοίτησης, προκει-
μένου να απονεμηθεί ο τίτλος του Π.Μ.Σ., στ) εγκρίνει τον
απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.). Με απόφαση της Συνέλευσης
του Τμήματος οι αρμοδιότητες των περ. α) και δ) δύναται
να μεταβιβάζονται στη Σ.Ε. του Π.Μ.Σ.
4. Η Συντονιστική Επιτροπή (Σ.Ε.), η οποία αποτελείται
από τον/την Διευθυντή/τρια του Π.Μ.Σ. και τέσσερα (4)
μέλη Διδακτικού Ερευνητικού Προσωπικού (Δ.Ε.Π.) του
Τμήματος, που έχουν συναφές γνωστικό αντικείμενο με
αυτό του Π.Μ.Σ. και αναλαμβάνουν διδακτικό έργο στο
Π.Μ.Σ. Η Σ.Ε. είναι αρμόδια για την παρακολούθηση και
τον συντονισμό της λειτουργίας του προγράμματος. Πιο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1937/28.03.2024
συγκεκριμένα: α) καταρτίζει τον αρχικό ετήσιο προϋπολογισμό του Π.Μ.Σ. και τις τροποποιήσεις του, εφόσον
το Π.Μ.Σ. διαθέτει πόρους, και εισηγείται την έγκρισή
του προς την Επιτροπή Ερευνών του Ειδικού Λογαριασμού Κονδυλίων Έρευνας (Ε.Λ.Κ.Ε.), β) καταρτίζει τον
απολογισμό του προγράμματος και εισηγείται την έγκρισή του προς τη Συνέλευση του Τμήματος, γ) εγκρίνει τη
διενέργεια δαπανών του Π.Μ.Σ., δ) εγκρίνει τη χορήγηση υποτροφιών, ανταποδοτικών ή μη, σύμφωνα με
όσα ορίζονται στην απόφαση ίδρυσης του Π.Μ.Σ. και τον
Κανονισμό μεταπτυχιακών και διδακτορικών σπουδών,
ε) εισηγείται προς τη Συνέλευση του Τμήματος την κατανομή του διδακτικού έργου, καθώς και την ανάθεση
διδακτικού έργου, στ) εισηγείται προς τη Συνέλευση του
Τμήματος την πρόσκληση Επισκεπτών Καθηγητών για
την κάλυψη διδακτικών αναγκών του Π.Μ.Σ., ζ) καταρτίζει σχέδιο για την τροποποίηση του προγράμματος
σπουδών προς τη Συνέλευση του Τμήματος, η) εισηγείται
προς τη Συνέλευση του Τμήματος την ανακατανομή των
μαθημάτων μεταξύ των ακαδημαϊκών εξαμήνων, καθώς
και θέματα που σχετίζονται με την ποιοτική αναβάθμιση
του προγράμματος σπουδών.
5. Ο/η Διευθυντής/τρια του Π.Μ.Σ., ο/η οποίος/α προέρχεται από τα μέλη Δ.Ε.Π. του Τμήματος, ορίζεται με
απόφαση της Συνέλευσης του Τμήματος για διετή θητεία, με δυνατότητα ανανέωσης χωρίς περιορισμό, και
έχει τις ακόλουθες αρμοδιότητες: α) προεδρεύει της Σ.Ε.,
συντάσσει την ημερήσια διάταξη και συγκαλεί τις συνεδριάσεις της, β) εισηγείται τα θέματα που αφορούν στην
οργάνωση και λειτουργία του Π.Μ.Σ. προς τη Συνέλευση του Τμήματος, γ) εισηγείται προς τη Σ.Ε. και τα λοιπά
όργανα του Π.Μ.Σ. και του Α.Ε.Ι. θέματα σχετικά με την
αποτελεσματική λειτουργία του Π.Μ.Σ., δ) είναι Επιστημονικός Υπεύθυνος του προγράμματος, σύμφωνα με την
ισχύουσα νομοθεσία, ε) παρακολουθεί την υλοποίηση
των αποφάσεων των οργάνων του Π.Μ.Σ. και του Εσωτερικού Κανονισμού μεταπτυχιακών και διδακτορικών
προγραμμάτων σπουδών, καθώς και την παρακολούθηση εκτέλεσης του προϋπολογισμού του Π.Μ.Σ., στ) ασκεί
οποιαδήποτε άλλη αρμοδιότητα, η οποία ορίζεται στην
απόφαση ίδρυσης του Π.Μ.Σ.
Άρθρο 15.
Χρονική διάρκεια λειτουργίας του προγράμματος
Το Π.Μ.Σ. αναμένεται να λειτουργήσει έως το ακαδημαϊκό έτος 2034-2035 υπό την αίρεση της προηγούμενης
πιστοποίησης του από την ΕΘΑΑΕ.
Άρθρο 16.
Αξιολόγηση
Η ετήσια εσωτερική αξιολόγηση του Π.Μ.Σ. γίνεται σε
συνεργασία με τη ΜΟ.ΔΙ.Π. του Πανεπιστημίου Κρήτης
στο πλαίσιο της εσωτερικής αξιολόγησης της ακαδημαϊκής μονάδας στην οποία ανήκει και σύμφωνα με την
αντίστοιχη διεργασία του εσωτερικού Συστήματος Διασφάλισης Ποιότητας του Ιδρύματος.
Η εξωτερική αξιολόγηση των Π.Μ.Σ. διενεργείται σε συνεργασία με την ΜΟ.ΔΙ.Π. στο πλαίσιο της πιστοποίησής
του, σύμφωνα με την προβλεπόμενη από την ΕΘ.Α.Α.Ε
διαδικασία με βάση το άρθρο 87 του ν. 4957/2022.
Άρθρο 17.
Μεταβατικές διατάξεις
Οι μεταπτυχιακοί φοιτητές και φοιτήτριες που έχουν
εγγραφεί έως και το ακαδ. έτος 2023-24 θα ολοκληρώσουν τις σπουδές τους, σύμφωνα με τις ισχύουσες -έως
την έναρξή του- διατάξεις.
Το Π.Μ.Σ. απονέμει στους/στις αποφοίτους του Παιδαγωγική και Διδακτική Επάρκεια, σύμφωνα με την εκά-
στοτε ισχύουσα νομοθεσία.
Όσα θέματα δε ρυθμίζονται στην παρούσα απόφαση θα ρυθμίζονται από τον Κανονισμό Μεταπτυχιακών
Σπουδών καθώς και από τα αρμόδια όργανα του Τμήματος σύμφωνα με την κείμενη νομοθεσία.
Β) Κανονισμός Λειτουργίας Προγράμματος Μεταπτυχιακών Σπουδών με τίτλο «Επιστήμες της Αγωγής, Κριτική
Παιδαγωγική και Εκπαίδευση Εκπαιδευτικών».
Άρθρο 1.
Διαδικασία Προκήρυξης
Ο χρόνος προκήρυξης, το πρόγραμμα και οι διδάσκοντες/ουσες των μαθημάτων, το ύψος των τελών
φοίτησης, η διαδικασία επιλογής, καθώς και ο ανώτατος αριθμός των υπό πλήρωση θέσεων μεταπτυχιακών
φοιτητών/τριών καθορίζονται από την Σ.Ε. και εγκρίνονται από τη Συνέλευση του Τμήματος. Η προκήρυξη
δημοσιεύεται σε έντυπα ή/και ηλεκτρονικά μέσα μαζικής
ενημέρωσης, καθώς και στον ιστότοπο του Προγράμματος και του Ιδρύματος. Η επιλογή των εισακτέων γίνεται
σύμφωνα με την ισχύουσα νομοθεσία.
Άρθρο 2.
Προϋποθέσεις Υποψηφιότητας
Στο Π.Μ.Σ. γίνονται κάτοχοι πτυχίων του πανεπιστημιακού ή του πρώην τεχνολογικού τομέα της Ανώτατης
Εκπαίδευσης, ή ακαδημαϊκά αναγνωρισμένων τίτλων
ανώτατων ιδρυμάτων της αλλοδαπής. Οι υπήκοοι ξένων
χωρών πρέπει να έχουν επαρκή γνώση της Ελληνικής,
η οποία διασφαλίζεται με δύο τρόπους: είτε να έχουν
σπουδάσει σε ελληνόφωνο Τμήμα στην Ελλάδα ή στο
εξωτερικό είτε να διαθέτουν πιστοποιητικό Ελληνομάθειας επιπέδου τουλάχιστον Γ1.
Οι υποψήφιοι καλούνται να υποβάλουν ηλεκτρονικά
στη Γραμματεία του Π.Μ.Σ. αίτηση, βιογραφικό σημείωμα, αντίγραφα τίτλων σπουδών, αναλυτικό πιστοποι-
ητικό προπτυχιακών σπουδών (όπου αναφέρονται όλα
τα μαθήματα που έχουν παρακολουθήσει επιτυχώς και
η επίδοσή τους σ’ αυτά), καθώς και ενδεχόμενα πτυχία
ξένης γλώσσας.
Ο έλεγχος για την πιστοποίηση της ακαδημαϊκής ισοδυναμίας τίτλων σπουδών της αλλοδαπής θα γίνεται
σύμφωνα με την ισχύουσα νομοθεσία.
Οι Έλληνες πτυχιούχοι πρέπει να γνωρίζουν επαρκώς
μια ξένη γλώσσα. Για να ελεγχθεί η γνώση αυτή, οι υποψήφιοι/ες καλούνται να καταθέσουν αποδεικτικό γνώ-
σης της αντίστοιχης Γλώσσας, επιπέδου τουλάχιστον B2
(βλ. αναλυτικές πληροφορίες στο Παράρτημα 1) ή να
εξεταστούν σε μία από αυτές.
Τα μαθήματα του Π.Μ.Σ θα γίνονται στην ελληνική
γλώσσα. Δύναται να πραγματοποιούνται διαλέξεις και
στην αγγλική γλώσσα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1937/28.03.2024
Άρθρο 3.
Επιλογή των Εισακτέων
Η επιλογή των εισακτέων στο Πρόγραμμα Μεταπτυχιακών Σπουδών γίνεται ως εξής:
Α. Υποβολή φακέλου υποψηφιότητας, ο οποίος περιλαμβάνει τα εξής:
1. Δικαιολογητικά (αίτηση υποψηφιότητας, φωτοτυπία
Αστυνομικού Δελτίου Ταυτότητας ή Διαβατηρίου, αντίγραφο ή αντίγραφα πτυχίων, αναλυτική βαθμολογία,
πιστοποίηση καλής γνώσης μίας ξένης γλώσσας).
2. Βιογραφικό σημείωμα.
3. Δύο συστατικές επιστολές, όπως προβλέπει η εκάστοτε προκήρυξη.
4. Δήλωση σκοπού και κινήτρων για τη συμμετοχή
στο Π.Μ.Σ.
5. Υπεύθυνη δήλωση υποψήφιου/ας ότι έχει λάβει
γνώση και αποδέχεται τον εσωτερικό κανονισμό του
προγράμματος.
6. Όλοι/ες οι υποψήφιοι/ες καλούνται να καταθέσουν
υπεύθυνη δήλωση για την ακρίβεια και γνησιότητα των
δικαιολογητικών που έχουν προσκομίσει.
Β. Συνέντευξη και αξιολόγηση φακέλου υποψηφίου/
ας:
Ο βαθμός επιτυχίας κάθε υποψηφίου/ας προκύπτει
από συνεκτίμηση των εξής κριτηρίων: α) τον βαθμό του
πρώτου πτυχίου, β) την αξιολόγηση του φακέλου, γ) τον
βαθμό επίδοσης στη συνέντευξη. Η επιλογή στηρίζεται
στα τρία κριτήρια με αντίστοιχο βαθμό σπουδαιότητας
ως ακολούθως: 40%, για το πρώτο κριτήριο, 20% για το
δεύτερο και 40% για το τρίτο.
Τα δικαιολογητικά που μοριοδοτούνται είναι τα εξής:
α) ο βαθμός του πρώτου πτυχίου*40%, β) η αξιολόγηση
του φακέλου (ειδικότερα: Διδακτορικό δίπλωμα, μεταπτυχιακό δίπλωμα, δεύτερο πτυχίο, δημοσιεύσεις σε
επιστημονικά περιοδικά ή πρακτικά συνεδρίων, συμμετοχή σε επιστημονικά συνέδρια, μετεκπαίδευση, παρα-
κολούθηση επιμορφωτικού προγράμματος, ερευνητικό έργο, διακρίσεις ή/και βραβεία, διδακτική εμπειρία,
επαγγελματική εμπειρία πλην διδακτικής, εθελοντική
εμπειρία)*20% και γ) ο βαθμός της συνέντευξης *40%.
Ο αριθμός εισακτέων ορίζεται κατ’ ελάχιστο όριο σε
είκοσι πέντε (25) και κατά ανώτατο εξήντα πέντε (65).
Άρθρο 4.
Διεύθυνση του Μεταπτυχιακού Προγράμματος
Με βάση την ισχύουσα νομοθεσία, αρμόδια όργανα
του ΠΜΣ είναι τα παρακάτω:
1. Η Σύγκλητος του Πανεπιστημίου Κρήτης, η οποία
είναι το αρμόδιο όργανο για τα θέματα ακαδημαϊκού,
διοικητικού, οργανωτικού και οικονομικού χαρακτήρα
των Π.Μ.Σ., και ασκεί όσες αρμοδιότητες σχετικά με τα
Π.Μ.Σ. δεν ανατίθενται από τον νόμο ειδικώς σε άλλα
όργανα.
2. Η Επιτροπή Μεταπτυχιακών Σπουδών, η οποία
συγκροτείται σύμφωνα με την κείμενη νομοθεσία, με
απόφαση της Συγκλήτου του Πανεπιστημίου Κρήτης και
έχει γνωμοδοτικό χαρακτήρα, με κύριο έργο τη γενική
εποπτεία και η διασφάλιση των μεταπτυχιακών σπουδών
του Πανεπιστημίου Κρήτης.
3. Η Συνέλευση του Παιδαγωγικού Τμήματος Δημοτικής Εκπαίδευσης, κύρια αρμοδιότητα της οποίας είναι η
οργάνωση, διοίκηση και διαχείριση του ΠΜΣ. Πιο συγκεκριμένα: α) συγκροτεί Επιτροπές για την αξιολόγηση των
αιτήσεων των υποψηφίων μεταπτυχιακών φοιτητών/
τριών και εγκρίνει την εγγραφή αυτών στο Π.Μ.Σ., β) αναθέτει το διδακτικό έργο στους/τις διδάσκοντες/ουσες
του Π.Μ.Σ., γ) εισηγείται προς τη Σύγκλητο την τροποποίηση της απόφασης ίδρυσης του Π.Μ.Σ., καθώς και την
παράταση της διάρκειας του Π.Μ.Σ., δ) συγκροτεί εξεταστικές επιτροπές για την εξέταση των διπλωματικών
εργασιών των μεταπτυχιακών φοιτητών/τριών και ορίζει
τον/την επιβλέποντα/ουσα ανά εργασία, ε) διαπιστώνει
την επιτυχή ολοκλήρωση της φοίτησης, προκειμένου να
απονεμηθεί ο τίτλος του Π.Μ.Σ., στ) εγκρίνει τον απολογισμό του Π.Μ.Σ., κατόπιν εισήγησης της Συντονιστικής
Επιτροπής (Σ.Ε.).
Με απόφαση της Συνέλευσης του Τμήματος οι αρμοδιότητες των περ. α) και δ) δύναται να μεταβιβάζονται
στη Σ.Ε. του Π.Μ.Σ.
4. Η Συντονιστική Επιτροπή (Σ.Ε.), η οποία αποτελείται
από τον/την Διευθυντή/τρια του Π.Μ.Σ. και τέσσερα (4)
μέλη Διδακτικού Ερευνητικού Προσωπικού (Δ.Ε.Π.) του
Τμήματος, που έχουν συναφές γνωστικό αντικείμενο
με αυτό του Π.Μ.Σ. και αναλαμβάνουν διδακτικό έργο
στο Π.Μ.Σ. Η Σ.Ε. είναι αρμόδια για την παρακολούθηση και τον συντονισμό της λειτουργίας του προγράμμα-
τος. Πιο συγκεκριμένα: α) καταρτίζει τον αρχικό ετήσιο
προϋπολογισμό του Π.Μ.Σ. και τις τροποποιήσεις του,
εφόσον το Π.Μ.Σ. διαθέτει πόρους, και εισηγείται την
έγκρισή του προς την Επιτροπή Ερευνών του Ειδικού
Λογαριασμού Κονδυλίων Έρευνας (Ε.Λ.Κ.Ε.), β) καταρτίζει τον απολογισμό του προγράμματος και εισηγείται
την έγκρισή του προς τη Συνέλευση του Τμήματος, γ)
εγκρίνει τη διενέργεια δαπανών του Π.Μ.Σ., δ) εγκρίνει τη
χορήγηση υποτροφιών, ανταποδοτικών ή μη, σύμφωνα
με όσα ορίζονται στην απόφαση ίδρυσης του Π.Μ.Σ. και
τον Κανονισμό μεταπτυχιακών και διδακτορικών σπουδών, ε) εισηγείται προς τη Συνέλευση του Τμήματος την
κατανομή του διδακτικού έργου, καθώς και την ανάθεση
διδακτικού έργου, στ) εισηγείται προς τη Συνέλευση του
Τμήματος την πρόσκληση Επισκεπτών Καθηγητών για
την κάλυψη διδακτικών αναγκών του Π.Μ.Σ., ζ) καταρτίζει σχέδιο για την τροποποίηση του προγράμματος
σπουδών προς τη Συνέλευση του Τμήματος, η) εισηγείται
προς τη Συνέλευση του Τμήματος την ανακατανομή των
μαθημάτων μεταξύ των ακαδημαϊκών εξαμήνων, καθώς
και θέματα που σχετίζονται με την ποιοτική αναβάθμιση
του προγράμματος σπουδών.
5. Ο/η Διευθυντής/τρια του Π.Μ.Σ., ο/η οποίος/α προέρχεται από τα μέλη Δ.Ε.Π. του Τμήματος, ορίζεται με
απόφαση της Συνέλευσης του Τμήματος για διετή θητεία, με δυνατότητα ανανέωσης χωρίς περιορισμό, και
έχει τις ακόλουθες αρμοδιότητες: α) προεδρεύει της Σ.Ε.,
συντάσσει την ημερήσια διάταξη και συγκαλεί τις συνεδριάσεις της, β) εισηγείται τα θέματα που αφορούν στην
οργάνωση και λειτουργία του Π.Μ.Σ. προς τη Συνέλευση του Τμήματος, γ) εισηγείται προς τη Σ.Ε. και τα λοιπά
όργανα του Π.Μ.Σ. και του Α.Ε.Ι. θέματα σχετικά με την
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1937/28.03.2024
αποτελεσματική λειτουργία του Π.Μ.Σ., δ) είναι Επιστημονικός Υπεύθυνος του προγράμματος, σύμφωνα με την
ισχύουσα νομοθεσία, ε) παρακολουθεί την υλοποίηση
των αποφάσεων των οργάνων του Π.Μ.Σ. και του Εσωτερικού Κανονισμού μεταπτυχιακών και διδακτορικών
προγραμμάτων σπουδών, καθώς και την παρακολούθηση εκτέλεσης του προϋπολογισμού του Π.Μ.Σ., στ) ασκεί
οποιαδήποτε άλλη αρμοδιότητα, η οποία ορίζεται στην
απόφαση ίδρυσης του Π.Μ.Σ.
Άρθρο 5.
Πρόγραμμα Μαθημάτων
Τα μαθήματα για την απονομή των τίτλων του Π.Μ.Σ.
περιγράφονται ως εξής:
α. Τα μαθήματα έχουν τη μορφή παραδόσεων/διαλέξεων, σεμιναρίων και εργαστηρίων, δια ζώσης και εξ
αποστάσεως (σύγχρονη, ασύγχρονη), και διακρίνονται
σε δύο κατηγορίες: Υποχρεωτικά Μαθήματα και Επιλεγόμενα Μαθήματα.
β. Κάθε προσφερόμενο μάθημα πιστώνεται με μονάδες ECTS, «λαμβανομένου υπόψη του συνολικού φόρτου
εργασίας που απαιτείται για την επιτυχή ολοκλήρωσή»
(άρθρο 2, παρ. 1, της υπό στοιχεία Φ5/89656/Β3 υπουργική απόφαση, Φ.Ε.Κ. 1466/13-8-2007). Ειδικότερα:
Τα σεμινάρια πιστώνονται με 10ECTS (250 ώρες φόρτου εργασίας).
Τα εργαστήρια-ασκήσεις πιστώνονται με 10 ECTS(250
ώρες φόρτου εργασίας). Οι παραδόσεις/διαλέξεις πιστώνονται με 5 ECTS (125 ώρες φόρτου εργασίας).
Η μεταπτυχιακή διπλωματική εργασία πιστώνεται 30
ECTS (εκπόνηση - συγγραφή).
Για την απόκτηση του Διπλώματος Μεταπτυχιακών
Σπουδών απαιτείται κατ’ ελάχιστον η συμπλήρωση ενενήντα (90) πιστωτικών μονάδων (ECTS).
γ. Οι φοιτητές/τριες υποχρεούνται να παρακολουθήσουν και να εξετασθούν επιτυχώς σε επτά (7) μαθήματα:
πέντε (5) Υποχρεωτικά (Υ) και δύο (2) Επιλεγόμενα (Ε),
σύμφωνα με το ενδεικτικό πρόγραμμα.
Το μεταπτυχιακό πρόγραμμα φροντίζει για την άσκηση
των μεταπτυχιακών φοιτητών/τριών, προετοιμάζοντάς
τους στον σχεδιασμό, την οργάνωση, υλοποίηση και αξιολόγηση διδασκαλιών και εκπαιδευτικών προγραμμάτων.
Ενδεικτικό πρόγραμμα 1ου, 2ου και 3ου εξαμήνου
1o εξάμηνο
ECTS
Υ
1. Η εκπαίδευση των εκπαιδευτικών στο πλαίσιο σύγχρονων ιστορικών, φιλοσοφικών και
μεταγνωστικών παιδαγωγικών θεωρήσεων (σεμινάριο)
Υ
2. Το επάγγελμα του/της εκπαιδευτικού και εκπαιδευτή/τριας στο πλαίσιο της Κριτικής
Παιδαγωγικής, του έμφυλου εκπαιδευτικού επιτεύγματος και των σύγχρονων μετανεωτερικών
ρευμάτων στον χώρο της εκπαίδευσης (σεμινάριο)
Υ
3. Θεωρίες μάθησης, εκπαίδευση ενηλίκων και κοινωνική παρέμβαση (εργαστήριο)
Σύνολο
2o εξάμηνο
ECTS
Υ
4. Επαγγελματική ανάπτυξη εκπαιδευτικών και εκπαιδευτών/τριών βασισμένη στη
δημιουργική και εξανθρωπιστική Παιδαγωγική (σεμινάριο)
Υ
5. Αρχές ψυχοπαιδαγωγικής εκπαιδευτικής έρευνας και διδακτικής επικοινωνίας στον 21ο
αιώνα - Άσκηση Ι (εργαστήριο)
Ε
6. Μη τυπικές και άτυπες δομές εκπαίδευσης και Δια βίου μάθηση (παράδοση/διάλεξη)
Ε
7. Τέχνη, εκπαίδευση εκπαιδευτικών και η αποσχολειοποίηση της γνώσης (παράδοση/διάλεξη)
Ε
8. Καλές εκπαιδευτικές πρακτικές χθες και σήμερα στον σύγχρονο μεταμοντέρνο κόσμο Άσκηση ΙΙ (εργαστήριο)
Ε
9. Ο ρόλος και ο λόγος του/της εκπαιδευτικού και εκπαιδευτή/τριας απέναντι στις διεθνείς
επαγγελματικές προκλήσεις (πολιτικές, οικονομικές, κοινωνικές και πολιτιστικές) (παράδοση/
διάλεξη)
Ε
10. Επιμέρους αναλύσεις και εμβάθυνση σε θέματα εκπαιδευτικής αυτογνωσίας, διοίκησης και
ηγεσίας στη μετανεωτερική εποχή (παράδοση/διάλεξη)
Σύνολο
3o εξάμηνο
ECTS
Εκπόνηση - Υποστήριξη Διπλωματικής εργασίας
Σύνολο
Σύνολο Α’ και Β’ και Γ’ εξαμήνου
Τα μαθήματα εντός του παραπάνω προγράμματος είναι ενδεικτικά και δύναται να ανανεώνονται με απόφαση της
Συνέλευσης του Τμήματος. Είναι δυνατόν επίσης να διδάσκονται από έναν/μία ή και περισσότερους/ες διδάσκοντες/
ουσες, εφόσον αυτό κριθεί αναγκαίο από την Σ.Ε. του Π.Μ.Σ., προκειμένου να καλυφθεί η ύλη ενός διευρυμένου
ή/και διεπιστημονικού γνωστικού αντικειμένου. Για την περιγραφή των μαθημάτων (syllabus), βλ. αναλυτικές πληροφορίες στο Παράρτημα 2.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1937/28.03.2024
Ο/η μεταπτυχιακός/ή φοιτητής/τρια έχει δικαίωμα
υποβολής πρότασης θέματος Μ.Δ.Ε. εφόσον έχει ολοκληρώσει με επιτυχία τα μαθήματα που ορίζονται στον
εσωτερικό κανονισμό του Π.Μ.Σ. Η μεταπτυχιακή διπλωματική εργασία εκπονείται στα γνωστικά αντικείμενα του
Π.Μ.Σ. Η γλώσσα συγγραφής της διπλωματικής μπορεί
να είναι η Ελληνική ή η Αγγλική.
Για την εξέταση της διπλωματικής εργασίας ορίζεται
τριμελής επιτροπή στην οποία συμμετέχουν ο/η επιβλέπων/ουσα και άλλα δύο μέλη. Τα μέλη αυτά θα πρέπει να
έχουν την ίδια ή συναφή επιστημονική ειδικότητα με το
γνωστικό αντικείμενο του Π.Μ.Σ. Το θέμα της εργασίας
και η Τριμελής Επιτροπή εγκρίνονται από τη Συνέλευση.
Η μεταπτυχιακή διπλωματική εργασία βαθμολογείται
από 0 έως 10 και βάση επιτυχίας είναι το πέντε (5).
Οι φοιτητές/τριες του μεταπτυχιακού δύνανται να επιλέξουν θεματική διπλωματικής εργασίας από κατάλογο
προτεινόμενων θεμάτων με δυνατότητα επιλογής περισσότερων της μίας θεματικών. Οι θεματικές αυτές αντι-
στοιχούν στα γνωστικά αντικείμενα του μεταπτυχιακού
προγράμματος. Η επιλογή τίτλου γίνεται σε συνεργασία
ανάμεσα στον/την φοιτητή/τρια και τον/την επιβλέπων/
ουσα. Ο τίτλος της διπλωματικής υποβάλλεται στη Γραμματεία του Π.Μ.Σ..
Άρθρο 6.
Οργάνωση της εκπαιδευτικής διαδικασίας
Η υλοποίηση του μεταπτυχιακού προγράμματος γίνεται με βάση σύγχρονα μοντέλα διδασκαλίας και μάθη-
σης που στηρίζονται στη μεικτή μέθοδο διδασκαλίας
(Βlended Learning), σύμφωνα με την ισχύουσα νομοθεσία, επιτυγχάνοντας με αυτό τον τρόπο τον εμπλουτισμό
και τη συμπληρωματικότητα των μεθόδων διδασκαλίας.
Η αντιστοιχία της εκπαιδευτικής διαδικασίας με τις
απαιτούμενες πιστωτικές μονάδες (ΕCTS) για την απόκτηση του τίτλου μεταπτυχιακών σπουδών είναι η εξής:
α. Δια ζώσης διδασκαλία (18 ΕCTS). β. Σύγχρονη εξ
αποστάσεως διδασκαλία (27 ΕCTS). γ. Ασύγχρονη εξ αποστάσεως διδασκαλία (15 ΕCTS). δ. Διπλωματική εργασία
(30 ΕCTS).
Η κατανομή των δεκατριών (13) διδακτικών συναντήσεων ανά εξάμηνο έχει ως εξής ανάλογα με τη μέθοδο
διδασκαλίας:
Μέθοδος διδασκαλίας
Αριθμός συναντήσεων
ανά εξάμηνο
Α’ εξάμηνο
Β’ εξάμηνο
Δια ζώσης διδασκαλία
Σύγχρονη εξ αποστάσεως
διδασκαλία
Ασύγχρονη εξ αποστάσεως
διδασκαλία
Η εκπαιδευτική διαδικασία του Π.Μ.Σ. υποστηρίζεται
κατάλληλα και επαρκώς με τη μεικτή μέθοδο διδασκαλίας
και συγκεκριμένα με τη συμμετοχή των φοιτητών/τριών
στη φυσική τάξη και μέσα από τη χρήση τεχνολογιών τηλεδιάσκεψης και εικονικής ηλεκτρονικής τάξης, κατά τις
προδιαγραφές και διαδικασίες της κείμενης νομοθεσίας.
Το σύστημα τηλεκπαίδευσης είναι προσβάσιμο σε άτομα
με αναπηρία και ειδικές εκπαιδευτικές ανάγκες. Παράλληλα ρυθμίζονται όλα τα ζητήματα που αφορούν στην
πρόσβαση και διαπίστευση χρηστών/τριών, την προστασία προσωπικών δεδομένων, την εκπαίδευση στην χρήση
των ηλεκτρονικών μέσων, τον έλεγχο των εργασιών από
λογοκλοπή, τη διαχείριση του συστήματος ηλεκτρονικής
εκπαίδευσης και κάθε άλλο συναφές ζήτημα.
Η δια ζώσης σε συνδυασμό με την εξ αποστάσεως διδασκαλία εντάσσεται σε ένα διευρυμένο κριτικο-πρα-
ξιακό παιδαγωγικό πλαίσιο με σκοπό: την συμβατική
και ψηφιακή αλληλεπίδραση κοινοτήτων μάθησης (δικτύωσης), την παραγωγή, διαμοιρασμό και κοινή χρήση
διαδραστικού εκπαιδευτικού υλικού, την εναλλακτική
χρήση της τεχνολογίας (κοινωνικά και πολιτισμικά περιβάλλοντα ηλεκτρονικής μάθησης, σενάρια, κ.λπ.), την
αλληλεπίδραση με ευάλωτες ομάδες μέσα από εκπαιδευτικές δραστηριότητες, κ.λπ.
Οι φοιτητές/τριες αξιολογούνται γραπτά ή προφορικά ή μέσω της υποβολής εργασιών και με ψηφιακές
μεθόδους, λαμβανομένων των αναγκαίων μέτρων για τη
διασφάλιση της αξιοπιστίας και του αδιάβλητου της εξεταστικής διαδικασίας και τηρουμένων των νομικών προ-
ϋποθέσεων περί προστασίας προσωπικών δεδομένων.
Άρθρο 7.
Εγγραφή, διάρκεια σπουδών, παρακολούθηση
μαθημάτων και όροι διαγραφής
Για να ολοκληρωθεί η εγγραφή του/της φοιτητή/τριας
στο πρόγραμμα, αμέσως μετά τη διαδικασία επιλογής και
πριν την έναρξη του Α’ εξαμήνου, απαιτείται να καταβάλει την πρώτη δόση των τελών φοίτησης. Οι άλλες δύο
ισόποσες δόσεις καταβάλλονται πριν την έναρξη του Β’
και Γ’ εξαμήνου αντίστοιχα.
Η παρακολούθηση των μαθημάτων είναι υποχρεωτική
τόσο στις δια ζώσης συναντήσεις όσο και στις συναντήσεις με τη χρήση νέων τεχνολογιών, όπου θα δηλώνεται
με ψηφιακό αποτύπωμα η παρουσία του/της φοιτητή/
τριας. Προβλέπονται μετά από αιτιολόγηση δύο απουσίες σε κάθε εξάμηνο.
Η φοίτηση στο Π.Μ.Σ. είναι πλήρης και διαρκεί τρία
ακαδημαϊκά εξάμηνα συμπεριλαμβανόμενης της εκπόνησης και υποστήριξης της Διπλωματικής Εργασίας. Η
μέγιστη διάρκεια για την απόκτηση του Διπλώματος Μεταπτυχιακών Σπουδών (Δ.Μ.Σ.) είναι η διπλάσια από την
προβλεπόμενη κανονική διάρκεια φοίτησης. Παράταση της φοίτησης χορηγείται σε εξαιρετικές περιπτώσεις
κατόπιν τεκμηριωμένου αιτήματος (ασθένεια, κύηση/
λοχεία, στράτευση, κ.λπ.).
Σε περίπτωση που φοιτητής/τρια αποτύχει κατά την
εξέταση ενός μαθήματος σε τρεις εξεταστικές περιόδους, θεωρείται ότι δεν έχει ολοκληρώσει επιτυχώς το
πρόγραμμα και εξετάζεται, ύστερα από αίτησή του, από
τριμελή επιτροπή μελών Δ.Ε.Π. της Σχολής, η οποία ορίζεται από τη Γενική Συνέλευση του Τμήματος και τα μέλη
της έχουν το ίδιο ή συναφές γνωστικό αντικείμενο με το
εξεταζόμενο μάθημα. Από την επιτροπή εξαιρείται ο διδάσκων ή η διδάσκουσα του συγκεκριμένου μαθήματος.
Για την αξιολόγηση των φοιτητών/τριών του μεταπτυχιακού σε κάθε μάθημα προβλέπεται γραπτή ή προφο-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1937/28.03.2024
ρική εξέταση ή απαλλακτική εργασία, δια ζώσης ή/και
εξ αποστάσεως.
Αναστολή σπουδών χορηγείται μετά από απόφαση
της Σ.Ε. και έγκριση της Γενικής Συνέλευσης του Τμήματος για εξαιρετικά σοβαρούς λόγους και δεν μπορεί
να είναι διάρκειας μεγαλύτερης των δύο ακαδημαϊκών
εξαμήνων, ούτε μικρότερης του ενός εξαμήνου. Κάθε
μεταπτυχιακός φοιτητής/τρια έχει δικαίωμα να υποβάλλει αίτημα για αναστολή φοίτησης. Ο χρόνος αναστολής
φοίτησης δεν υπολογίζεται στη διάρκεια των σπουδών
που προβλέπεται στον παρόντα κανονισμό. Κατά τη διάρκεια της αναστολής αίρεται η φοιτητική ιδιότητα και
αναστέλλονται όλα τα σχετικά δικαιώματα.
Ο/η μεταπτυχιακός φοιτητής/τρια που θα ενεργοποιήσει εκ νέου τη φοίτησή του είναι υποχρεωμένος/η
να παρακολουθήσει όλα τα μαθήματα στα οποία δεν
είχε εξεταστεί και αξιολογηθεί επιτυχώς πριν από την
αναστολή φοίτησης. Επίσης, εξακολουθεί να υπάγεται
στο καθεστώς φοίτησης με βάση τον χρόνο της αρχικής
του εγγραφής στο πρώτο εξάμηνο του μεταπτυχιακού
προγράμματος.
Η Σ.Ε. του μεταπτυχιακού δύναται με αιτιολογημένη
εισήγηση να προτείνει προς τη Συνέλευση του Τμήματος
τη διαγραφή μεταπτυχιακού/ης φοιτητή/τριας. Λόγοι διαγραφής είναι οι παρακάτω: α) αίτηση του ίδιου/ας του/
της μεταπτυχιακού/ής φοιτητή/τριας, β) η μη επαρκής
πρόοδος του/της μεταπτυχιακού/ής φοιτητή/τριας (η
οποία τεκμηριώνεται με μη συμμετοχή στην εκπαιδευτική διαδικασία, δηλαδή παρακολουθήσεις, εξετάσεις
και λοιπές υποχρεώσεις), γ) η πλημμελής εκπλήρωση
λοιπών υποχρεώσεων, όπως αυτές ορίζονται από τον
εσωτερικό κανονισμό του μεταπτυχιακού, δ) συμπεριφορά που προσβάλλει την ακαδημαϊκή δεοντολογία κατά
την κείμενη νομοθεσία ή κατά τον κώδικα δεοντολογίας
του κανονισμού μεταπτυχιακών σπουδών του Πανεπιστημίου.
Σε καμία περίπτωση διαγραφής φοιτητή/τριας για τους
ανωτέρω λόγους δεν επιστρέφεται το χρηματικό ποσό
που έχει καταβάλει έως εκείνη τη στιγμή για την εγγραφή
του/της. Διαγραφές για οποιοδήποτε λόγο γίνονται με
εισήγηση της Σ.Ε. και απόφαση της Συνέλευσης του Τμήματος. Επίσης, σε περίπτωση διακοπής της φοίτησης από
φοιτητή ή φοιτήτρια, τα ήδη καταβαλλόμενα δίδακτρα
δεν επιστρέφονται.
Άρθρο 8.
Υποστήριξη Μεταπτυχιακής Διπλωματικής
Εργασίας
Η μεταπτυχιακή διπλωματική εργασία υποστηρίζεται
ενώπιον τριμελούς επιτροπής σύμφωνα με την ισχύουσα
νομοθεσία.
Μετά την επιτυχή υποστήριξη της διπλωματικής εργασίας ο υποψήφιος υποχρεούται να καταθέσει δύο αντί-
τυπα της εργασίας του, ένα έντυπο κα ένα ηλεκτρονικό,
στη Γραμματεία του Π.Μ.Σ.
Σε περίπτωση αρνητικής κρίσης υπάρχει η δυνατότητα επανυποβολής της διπλωματικής εργασίας μετά από
έναν μήνα, αφού βελτιώσει την εργασία ο/η μεταπτυχιακός/ή φοιτητής/τρια, σύμφωνα με τις παρατηρήσεις της
τριμελούς εξεταστικής επιτροπής. Σε περίπτωση αρνητικής κρίσης μετά τη 2η υποβολή η διπλωματική εργασία
επανυποβάλλεται στην επόμενη εξεταστική περίοδο.
Άρθρο 9.
Απαλλαγή από τέλη φοίτησης
Από τα τέλη φοίτησης του Π.Μ.Σ. απαλλάσσονται οι
φοιτητές/τριες που πληρούν τις προϋποθέσεις σύμφωνα
με το άρθρο 86 «Δικαίωμα δωρεάν φοίτησης σε Πρόγραμμα Μεταπτυχιακών Σπουδών με τέλη φοίτησης -
Υποτροφίες» του ν. 4957/2022 ή με βάση την εκάστοτε
ισχύουσα νομοθεσία που ορίζει τη διαδικασία απαλλαγής από τέλη φοίτησης.
Εγγεγραμμένοι/ες φοιτητές/ες του Π.Μ.Σ. δύνανται να
φοιτούν δωρεάν σε αυτό, αν προβλέπεται η καταβολή
τελών φοίτησης, σύμφωνα με την ισχύουσα νομοθεσία.
Προϋπόθεση για τη χορήγηση του δικαιώματος δωρεάν
φοίτησης λόγω οικονομικών ή κοινωνικών κριτηρίων είναι η πλήρωση προϋποθέσεων αριστείας, κατά τον πρώ-
το κύκλο σπουδών, που αντιστοιχεί κατ’ ελάχιστον στην
κατοχή βαθμού ίσου ή ανώτερου του επτάμιση με άριστα
στα δέκα (7,5/10). Ο συνολικός αριθμός των φοιτητών/
τριών που φοιτούν δωρεάν δεν δύναται να υπερβαίνει
τον αριθμό που αντιστοιχεί στο τριάντα τοις εκατό (30%)
του συνόλου των εγγεγραμμένων φοιτητών/τριών ανά
ακαδημαϊκό έτος. Η υποβολή των αιτήσεων για τη δωρεάν φοίτηση πραγματοποιείται μετά την ολοκλήρωση
της διαδικασίας εισδοχής των φοιτητών/τριών στο Π.Μ.Σ.
Προβλέπονται επίσης υποτροφίες με βάση: α) οικονομικά κριτήρια (ατομική ή οικογενειακή οικονομική
κατάσταση, όπως αυτή ορίζεται από την κείμενη νομοθεσία), β) κοινωνικά κριτήρια (διαζευγμένος/η με
προστατευόμενα μέλη-παιδιά, αναπηρία υποψηφίου/
ας, μονογονεϊκή οικογένεια, ορφανός/η από δυο γονείς
και δεν έχει υπερβεί το 25ο έτος της ηλιακής του/της, τέκνο πολύτεκνης οικογένειας, αδέρφια φοιτητές/τριες), γ)
φοίτηση χωρίς απουσία, δ) άριστη ακαδημαϊκή επίδοση.
Άρθρο 10.
Δικαιώματα και υποχρεώσεις μεταπτυχιακών
φοιτητών
Οι μεταπτυχιακοί/ές φοιτητές/τριες έχουν υποχρέωση να παρακολουθούν ανελλιπώς τα μαθήματα του
ισχύοντος προγράμματος σπουδών, να υποβάλλουν τις
απαιτούμενες εργασίες μέσα στις καθορισμένες προθεσμίες, να προσέρχονται στις προβλεπόμενες εξετάσεις,
να υποβάλλουν στη Γραμματεία, πριν την αξιολόγηση
της διπλωματικής τους εργασίας, υπεύθυνη δήλωση ότι
η διπλωματική εργασία αυτή δεν αποτελεί προϊόν λογοκλοπής, να καταβάλλουν τα τέλη φοίτησης, όπως ορίζε-
ται στον παρόντα κανονισμό, να τηρούν τον κανονισμό
μεταπτυχιακών σπουδών, τις αποφάσεις των οργάνων
του Π.Μ.Σ., του Τμήματος και του Πανεπιστημίου, καθώς
και την ακαδημαϊκή δεοντολογία.
Προϋπόθεση για τη λήψη του τίτλου μεταπτυχιακών
σπουδών αποτελεί πέραν της επιτυχούς ολοκλήρωσης
του προγράμματος σπουδών και η επιστροφή των βιβλίων και των περιοδικών που έχουν δανειστεί από τη
Βιβλιοθήκη του Πανεπιστημίου Κρήτης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1937/28.03.2024
Η απονομή του τίτλου μεταπτυχιακών σπουδών γίνεται εφόσον έχουν τακτοποιηθεί όλες οι υποχρεώσεις
και εκκρεμότητες από μέρους του/της μεταπτυχιακού/
ής φοιτητή/τριας.
Οι μεταπτυχιακοί φοιτητές/τριες έχουν δικαίωμα στη
χρήση των εγκαταστάσεων και των μέσων του Ιδρύματος, στην απρόσκοπτη πρόσβαση στη βιβλιοθήκη του
Ιδρύματος με την επίδειξη της φοιτητικής τους ταυτότητας και τους ειδικότερους κανόνες που προβλέπονται,
στη χρήση των ψηφιακών υπηρεσιών και βάσεων δεδομένων για την υποστήριξη των διδακτικών και ερευνη-
τικών τους αναγκών.
Η Σ.Ε. ορίζει κατά την έναρξη εκάστου κύκλου μαθημάτων και ανάλογα με τον αριθμό των μεταπτυχιακών
φοιτητών/τριών ακαδημαϊκούς συμβούλους. Έργο του/
της ακαδημαϊκού συμβούλου είναι η καθοδήγηση και
η παροχή κατευθύνσεων και συμβουλών στους/τις μεταπτυχιακούς φοιτητές/τριες για την πρόοδο και την
επιτυχή ολοκλήρωση των σπουδών τους.
Στο μεταπτυχιακό πρόγραμμα ρυθμίζονται όλα τα
θέματα προστασίας και επεξεργασίας προσωπικών δεδομένων, σύμφωνα με την κείμενη νομοθεσία.
Οι φοιτητές/τριες του μεταπτυχιακού δύνανται να συμμετάσχουν σε εκπαιδευτικά προγράμματα ελληνικών ή
ξένων Πανεπιστημίων, να συνεργάζονται με Πανεπιστήμια, ερευνητικά κέντρα και άλλα ιδρύματα της Ελλάδας ή
του εξωτερικού, καθώς επίσης δύνανται να προσφέρουν
ερευνητικές και βοηθητικές υπηρεσίες στο Τμήμα, στην
οργάνωση ημερίδων και συνεδρίων.
Άρθρο 11.
Προσωπικό του Π.Μ.Σ.
Διδακτικό έργο στο Π.Μ.Σ. ανατίθεται στις ακόλουθες
κατηγορίες διδασκόντων/ουσών:
α) Mέλη Δ.Ε.Π., Ε.Ε.Π., Ε.ΔΙ.Π. και Ε.Τ.Ε.Π. του Τμήματος
ή άλλων Τμημάτων του ίδιου ή άλλου Ανώτατου Εκπαιδευτικού Ιδρύματος (Α.Ε.Ι.)
β) ομότιμοι Καθηγητές ή αφυπηρετήσαντα μέλη Δ.Ε.Π.
του Τμήματος ή άλλων Τμημάτων του ιδίου ή άλλου Α.Ε.Ι.,
γ) συνεργαζόμενοι καθηγητές/τριες,
δ) εντεταλμένους/ες διδάσκοντες/ουσες,
ε) επισκέπτες/τριες καθηγητές/τριες ή επισκέπτες/
τριες ερευνητές/τριες,
στ) ερευνητές/τριες και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι/ες
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
Δικαίωμα επίβλεψης διπλωματικών εργασιών έχουν
οι διδάσκοντες/ουσες των περ. α) έως στ) του παρόντος
άρθρου, υπό την προϋπόθεση ότι είναι κάτοχοι διδακτορικού διπλώματος. Με απόφαση του αρμοδίου οργάνου
του Π.Μ.Σ. δύναται να ανατίθεται η επίβλεψη διπλωματικών εργασιών και σε μέλη Δ.Ε.Π., Ε.Ε.Π. και Ε.ΔΙ.Π. του
Τμήματος, που δεν έχουν αναλάβει διδακτικό έργο στο
Π.Μ.Σ.
Το Διδακτικό Προσωπικό αναλαμβάνει: α) τη διδασκαλία των μαθημάτων (είτε αυτοδύναμα είτε σε συ-
νεργασία), β) την εποπτεία ως πρώτοι επιβλέποντες/
ουσες των διπλωματικών εργασιών, γ) την εποπτεία ως
συνεπιβλέποντες/ουσες των διπλωματικών εργασιών,
δ) τη δημιουργία διδακτικού υλικού και κάθε άλλη συναφή διαδικασία για την παροχή εκπαιδευτικού έργου.
Το προσωπικό που αναλαμβάνει τη γραμματειακή, τη
διοικητική και την τεχνική υποστήριξη, την ανάπτυξη
υποδομών (ψηφιακών ή μη), τη δημιουργία ή τροποποίηση του διδακτικού/υποστηρικτικού υλικού, κ.ά., ορίζεται
από τη Σ.Ε. Το προσωπικό αυτό αμείβεται σύμφωνα με το
ισχύον ρυθμιστικό πλαίσιο μετά από εισήγηση της Σ.Ε.
Άρθρο 12.
Αξιολόγηση Π.Μ.Σ.
Η ετήσια εσωτερική αξιολόγηση του Π.Μ.Σ. γίνεται σε
συνεργασία με τη ΜΟ.ΔΙ.Π. του Πανεπιστημίου Κρήτης
στο πλαίσιο της εσωτερικής αξιολόγησης της ακαδημαϊκής μονάδας στην οποία ανήκει και σύμφωνα με την
αντίστοιχη διεργασία του εσωτερικού Συστήματος Διασφάλισης Ποιότητας του Ιδρύματος.
Η εξωτερική αξιολόγηση των Π.Μ.Σ. διενεργείται σε
συνεργασία με την ΜΟ.ΔΙ.Π. στο πλαίσιο της πιστοποίησής του, σύμφωνα με την προβλεπόμενη από την
ΕΘ.Α.Α.Ε διαδικασία με βάση το άρθρο 87 του ν. 4957/
2022.
Η απόφαση αυτή να δημοσιευθεί στην Εφημερίδα της
Κυβερνήσεως.
Ρέθυμνο, 31 Ιανουαρίου 2024
Ο Πρύτανης
ΓΕΩΡΓΙΟΣ ΚΟΝΤΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1937/28.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201937.pdf | Tokens: 70648]